
PRAEFATIO 


Disceptationem instituentibus de aesthetica simul 
et Politica Platonis quomodo inter se cohaereant, 
scilicet de haud parva hujus philosophi doctrinae 
parte, — haud alienum a nostro scopo erit pauca de 
Socrate disserere scilicet de eo qui vicissim fuerit 
magister Platonis, et persona in Dialogis pro Platone 
verba faciens ac forsitan non parum dissimilis a vero 
Socrate, et obiter inquirere quatenus vel persona 
vel doctrina hujus incrementum vel mutationem 
acceperint, in Platonico, ut ita dicam, agro satae. 
Et non modo non alienum a nostro proposito, 
verum etiam huic necessarium illud prooemium 
apparebit si modo haec considerabimus : 

1» Culmen Platonicae doctrinae Politicam fuisse!, 
Politicam scilicet descriptionem et imaginem pul- 
cherrimae civitatis et perfectissimi hominis ; ex quo 
praesagiri facile potest Politicam ZEstheticam in- 
volvere, et hanc maxime circa ideam bene compo- 
sitae civitatis egregiique civis versatum iri ; 


1 Non aliter ac maximum Platonis opus et maxime et longius elabo- 
ratum et quasi medullam doctrinae in ceteris dialogis sparsae com- 
plectens videtur fuisse LIoA«ceí(a. 

Disceptationem instituentibus de aesthetica simul 
et Politica Platonis quomodo inter se cohaereant, 
scilicet de haud parva hujus philosophi doctrinae 
parte, — haud alienum a nostro scopo erit pauca de 
Socrate disserere scilicet de eo qui vicissim fuerit 
magister Platonis, et persona in Dialogis pro Platone 
verba faciens ac forsitan non parum dissimilis a vero 
soerate, et obiter inquirere quatenus vel persona 
vel doctrina hujus incrementum vel mutationem 
acceperint, in Platonico, ut ita dicam, agro satae. 
Et non modo non alienum a nostro proposito, 
verum etiam huic necessarium illud prooemium 
apparebit si modo haec considerabimus : 

19 Culmen Platonicae doctrinae Politicam fuisse!, 
Politicam scilicet descriptionem et imaginem pul- 
cherrimae civitatis et perfectissimi hominis ; ex quo 
praesagiri facile potest Politicam ZEstheticam in- 
volvere, et hanc maxime circa ideam bene compo- 
sitae civitatis egregiique civis versatum iri ; 


1 Non aliter ac maximum Platonis opus et maxime et longius elabo- 
ratum et quasi medullam doctrinae in ceteris dialogis sparsae com- 
plectens videtur fuisse ITIoAwceta. 


2» Doctrinam illam Politicam quasi àvz(orpogcv at- 
que praeparationem habuisse disceptationem hanc 
quam adversus Sophistas sive Socrates ipse, sive 
Plato Socrate veluti dramatis persona utens egit, et 
non modo adversus quosdam sophistas, sed ad- 
versus illorum professionem et illud omne docendi 
genus quo usi sunt, et circum ea versans quae se 
docere jactabant, et simul cum priorum morum et 
status civitatis mutatione nexum ; et disceptationem 
Socraticam illam involvere imaginem quamdam 
civitatis vel qualis aliqua in priore tempore exsti- 
terit, vel qualis a philosopho aliquo restitui aut 
institui possit; 

3» Totam Politicam Platonis (et JEstheticam simul) 
in institutione quadam vel puerorum et juvenum 
per scientias, vel adultorum per leges esse; — et 
Socratem, si certe aliquis fuerit praecipue educato- 
rem fuisse, et omne certamen inter vel verum vel 
fietum Socratem et sophistas de proposito et me- 
thodo docendi fuisse. 

Inter illam adversus Sophistas disputationem sive 
Platonicae doctrinae partem quae destruit, et Politi- 
cam sive partem quae struit, locum tenet dialectica, 
vel progressus vel ascensio in qua pulchritudinis 
amore praecipue stimulatur intellectus, quae dialec- 
tica nulla ascensione melius illustratur quam illa in 
qua a contemplatione cujusdam pulchrae rei per gra- 
dus debitos ducimur ad contemplationem pulchri 
ipsius, vere pulchri, id est veri, id est vere existentis. 

PRAEPARATIO 


Ex vita et persona Socratis, quales in Dialogis effinguntur, colligitur 
idea et exemplar quoddam civitatis eL viri tum vigens, cum, quo 
professorium sophistarum munus non congruebat. 


Socrates disceptator fuisse videtur quemque docens 
cogitata recta ratione deducere et ordinare, civis bonus, 
videlicet parum legens ut pote nihil scribens, sophista- 
rum disciplinis minime tinctus ut qui publicas lectiones 
eorum tantum audivisset, non esotericas, urbi suae 
maxime devotus. Platonis minus popularis vita, modo : 
umbratilibus studiis, modo itineribus dedita; necnon 
tamen is publice agendi cupidus fuit, sed non in urbe 


sua, foris potius. Fortiter impressa imago Socratis in 


juvenili ejus corde ibidem crescit, alitur et augetur 
eadem ratione ac sermones illi viventes et animati de 
quibus in Phaedro disseritur, in mente quam philoso- 
phia praegnantem facit scripti vel potius sati!. Praegnans 


! Phaedrus, 276 a. 

illa mens et semina reddens Platonis ingenium est. Et 
hoc ipso Phaedri loco, quantum scriptis praestent verba 
et vox viva magistri Plato testem se profitetur mira 
modestia tanti discipuli erga magistrum, tam concinni 
scriptorum artificis erga eum qui vita ipsa non verbis 


tantum docebat, opificis eruditissimi erga simplicem 
virum. 


Contra illam Socratis familiaritatem cum quovis Athe- 
niense qualibet conditione congredientis et colloquentis, 
Plato nobis apparet sane negotiorum publicorum curio- 
sus, sed potius fovens aliquam perfectae Civitatis ideam 
el admirator reipublicae cujusvis aliquod Civitatis suae 
simulacrum referentis (nempe Spartae), vel quaerens 
ubi. illa nasci posset (Syracusis videlicet), quam rebus 
Athenarum attentus ; Philosophia ejus, uno verbo, Poli- 
tica est non sine grandi per philosophiam ipsam cir- 
cuitu. In quo multum dissimilem Plato se praebet rhe- 
toris vel politici! aliqua &pretipía ? contenti ut cui satius 
sit per quaelibet artificia suadere quodvis et placere 
quam docere, et hominibus imperare blandiendo quam 
. eos meliores reddere eorumque utilitati consulere?. 


Nunc verane an ficta illa Socratis cujusdam adversus 
sophistas pugnacis imago est quam nobis in dialogis 
Plato refert? Re ipsa nobis videtur Plato, postquam vita 


! xiySuvedet yàp taUTbv slvat, OcOt t€. XOALUUXO! m pooToto)vtat 

? Gor., 462 c. 

3 Gor., 501 e et seq — 515 c ad 519 d. Necnon Pericles ipse in eamdem 
vituperationem cadit in hoc Gorgiae loco, quamvis alias (Phaedrus, 
270 8a) a Platone magnifice collaudatus. 

magistri exacta illius personam et totam ingenii indolem 
bene mente complexus fuit, minus vitam ejus qualis 
vere fuit exposuisse, quam illam inter Socratem et 
Sophistas miram (ex sua sententia) dissimilitudinem 
naturae et rationis et propositi illustravisse specie con- 
tinui certaminis a Socrate adversus sophistas suscepti 
ut praecipui muneris cui vitam suam devovisset. Quae 
morum et ingenii dissimilitudo sane magna inter eum et 
illos apparebat : hinc vetus Atheniensis suae urbis 
amantissimus, negotiorum suorum nil curans modo 
posset meliores reddere cives suos nulla mercede, illinc 
Sophistae magis Graeciae quam hujus vel illius civitatis 
incolae, etiam generis humani cives', nec sine mercede 
itinerantes et sapientiam. tradentes, quod facile incu- 
satur et irridetur. Uno verbo, ubi dissimilitudo. erat, 
certamen Plato fingit. 

Et certe quosdam sophistarum £yxetpíavy aliquam sine 
ratione colentes Socratem insectantem effingere verisi- 
mile erat (quod saltem conveniebat cum illo proposito et 
illa de scientia doctrina quae ei jure tribui possunt), 
sed non omnes eum insectatum esse verisimile est, non 
illos qui alicujus philosophicae doctrinae aetatis prioris 
praecones erant; et tamen adversus illos quoque luc- 
tantem Socratem Plato nobis monsirat, scilicet Socratem 
quemdam de diversis philosophicis disciplinis plane ins- 
tructum quem videlicet ad similitudinem morum tantum, 
indolis, vel etiam propositi Socratis veri fingit; verum 

illum Socratem ad disceptationes quarum nimirum 
expers fuit quasi deducit tali tamen facie, talibus sensi- 
bus ut persona secum concors sit. 

Contra, sophistis potius assimulavisse Socratem aequa- 
les sui videntur, non omnino immerito. Certe minus in 
novitates pronus est quam sophistae illi scientiae et 
praecipue politicae scientiae venditores et mercenarii, 
sed tamen ex tali persona qualis Socrates fuit novus 
rerum ordo praesagiri poterat et reipsa Platonis magister 
cum Sophistis particeps factus est communis « lauda- 
torum temporis acti » odii, qui, dum historicas causas 
mutationum non vident, hominum voluntates et mores 
incusant. In Socrate videlicet conjunguntur duae res 
parum similes, pristinorum morum conservatio, atque 
ingenii acies nullam caliginem vel ambiguitatem non 
discutiens et disputandi studium.  Disceptatio enim 
posse videbatur civitatum instituta imminuere et labefac- 
tare, aut saltem a forensi vita et omni virili officio cives 
avertere. Et alioqui cum laudatoribus temporis acti idem 
foedus facit adversus sophistas quos Plato Anytum insec- 
tantem dum colloquitur cum Socrate in Menone fingit. 
Certe a Socrate conditur philosophiae disciplina quaedam 
firma atque in interiora magis descendens quam illa 
sophistorum quorumdam rapsodis similium recitatio 
priorum doctrinarum; neque se continet in àpzeipía ali- 
qua ad artem politici oratoris attinente, inscia autem vel 
incuriosa propositi quod vel orator vel politicus ante 
oculos habere debet. Sed haec disciplina cum illa rhe- 
torum vel sophistarum eo congruit quod ambae ultra 
illam «aije(»v» qua contenti erant aetatis prioris lauda- 
tores el quae musica et gyrnnastica constabat, progre- 

, diuntur, quod ingenerant simul studium altioris et 
latioris scientiae eique studio satisfaciunt. Forsitan per 
Socratem utpote simul utriusque ingenii párticipem et 
studiosi novitatum quarumdam ac morum veterum, nova 
latius progredientis disciplinae ratio non nascitur, sed 
accipitur. 

Etenim haec disciplina atque pariter professoria ars 
in civitatibus non eminent nisi sollicitando cives. Ex eo 
quod illi simplici et solido, non magno, sed bene com- 
posito et perfecto Zow quod Graeca civitas erat hoc unum 
aliud elementum quidam inserere volebant, dissolutio 
timebatur. Quod pro supervacàneo habebatur, eo ipso 
nociturum id videbatur. Et quidem professoria ars aliud 
solum requirebat ; politicum corpus requirebat majus et 
magis multiplex quam Graeca civitas erat, cujus cum 
ceteris elementis illud organum bene conciliatum fieri 
posset. Átque jam post bella dominationis causa a poten- 
tibus civitatibus quibusdam gesta, quarum imperium 
nihil aliud quam discontinuam aliquam urbium congre- 
gationem continuit, illud majus corpus mox conflabitur, 
omnem Graeciam complectens, externa causa cogente 
quam nemo suspicari potuisset. In civitate autem sophista, 
magister philosophiae vel politicae, munus sustinet cui 
In perparvo corpore non est locus. Ergo externum quasi 
munus agit, perpetuus ille viator, eo ipso praenuntius 
(licet ignarus) ordinis rerum novi, et aetatis posterioris 
illius in. qua respublica aliud ac congregatio urbium 
erit. Adhuc patitur praesens status civitatum eum qui 
parles advocati agit, oratorem verba pro alio facientem 
utpote amicum pro amico aut propinquo, vel etiam logo- 
graphum; sed jam satis est. In disciplinis mentis sophista, 

in disciplinis bellicis imperator mercenariorum vel artis 
militaris magister ut Xenophon fuit, non jam alii quam 
Graeci sunt, vix cives ullius civitatis. Tales artes, tam 
particulares et tanto curiosius excultae quanto magis 
sejunctae a proposito cujus gratia institutae sunt, cuin 
futuro, non cum praesenti civitatum statu quae circa 
paucàs artes consistunt, congruunt. In civitate enim viri 
praecipue cives sunt, homines unius muneris, et eo quod 
multiplicia et varia munera assumunt, non jam talis 
muneris homines sunt ut id in perparvo illo politico cor- 
pore omnibus appareat clarissime et necessario cum 
publica re conjunctum. 


Inter ceteros qui se profitebantur sapientiae doctores 
(praeterea quod non professus est sese talem esse) 
Socratis proprium illud fuit eum vere Atheniensem fuisse, 
Ejus opera fundari philosophiae disciplina poterat, ita ut 
locum occupare inter ceteras artes in recta civitate vigen- 
tes philosophi munus assuesceret, — quia apud eum qóicet, 
non céyvv, et quasi sponte sua, philosophiae non alieni- 
genae doctrina et disciplina nasci et quodammodo 
manare videbantur. Etenim meliores reddere cives sese 
profitetur naturali tantum amicitiae impulsu erga cives, 
propinquos, vicinos, familiares, homines ejusdem 
&5uov ; nilin eo est artis cujusvis, sed ab humana natura et 
quasi fraterno studio proficiscitur quidquid docet vel agit. 
Adde quod non lectionibus sed familiaribus serinouibus 
utebatur, inter populum natura mire sermonum et. dis- 
ceptationum semper usque ad loquacitatem amatorem, 
tum maxime, democratia, id est, oratorum potestate 
vigente. Quod totam vitam huie voluutario muneri 

dedisset neglectis privatis negotiis, neglecto etiam 
publicorum honorum ambitu, solum id ipsum paucis 
singulare poterat videri. Sed quanto magis singulare et 
ambitiosum sit, sophistam, id est hospitem, adportare 
hospitibus, alienigenam alienigenis, scientiam, virtu- 
tem, imo politicas scientiam et virtutem (sed non 
tamen Lacedaemoniis!, non enim indigent ea), Plato 
monstrat, publica opinione fretus. Quanto potior 
illa modestia erat qua Socrates se praestat non ut 
artificem et doctorem scientiae sed ut virum bona 
voluntate erga dilectos cives commotum. In illa aetate 
quam pro norma adhuc habemus ac vere « classicam » 
appellamus, et a qua ideam liberalis viri, libera- 
lium studiorum, liberalis cultus traximus, non facile 
intelligebatur hominem aliud melius esse posse quam 
civem ad omnia civilia paratum et virum ex omni parte 
perfectum, cogitando, verba faciendo el agendo aeque 
aptum. Optimus autem inter sophistas (et adversus eos 
Plato foedus fecisse videtur cum populari aura etiam 
iniqua) quasi in scopulo frangitur quum ei responden- 
dum est quovis interrogante de proposito vel fine artis 
sive scientiae quam docere se profitetur et definiendum 
qui sit ipse, quid velit, quo affectu ad docendum motus 
sit, scientiae amore an utilitate sua, — quum is et 
scientia ejus mixtum aliquid sint in quo male congruen- 
tia pugnent hinc studium doctrinae et sapientiae ad 
virtutem ducentium, illinc utilitatis cura et praxeos, 
hinc. veritas, illinc .bona illa et opes quae sophista 
discipulis se paraturum esse pollicetur et sibi ipsi pro- 


1 Hipp. maj., 283 c 

mittit, hinc liberalium studiorum otium, illinc festinatio 
ad acquirenda et paranda aliis ea quae vulgus aestimat 
bona ; in sophista aliquid nimis, aliquid non satis est. 
Dum in illus ministerio apparet aliquid superius et 
altius quam id quod communi sensu concipi potest, 
quamque artes circa communem utilitatem versantes, 
simul minus explicare potest sophista propositum et uti- 
litatem sui muneris quam illi qui fabricationem cujusvis 
vulgaris rei tractant, aut etiam artem aut scientiam 
aliquam particularem, ad materiam aliquam parvam 
sed certe definitam attinentem docent ; et propterea 
non explicare propositum posse videtur, quia non 
intima penetralia artis suae adiit ; atque illa quam 
non adiit productior scientia earum rerum quas se 
docere profitetur, en alia jam est ac haecce quam 
. docere solet, non eloquentia vel politica est, sed 
boni et justi scientia, sed dialectica, utpote e quibus 
illae supra dictae pendeant. Tali quoque, certe, 
continuae et semper redivivae difficultati occurrit et 
infringitur. omnis. disciplina (non solum in 1lla aetate 
sed etiam in nostra), philosophiae nomine, quaestiones 
generales scilicel res humanas et universi naturam 
tractans, ei difficultati, dico, propositum definiendi et 
utilitatem exponendi — quum vicissim et utilitatem 
quaerentibus et veri amantibus fides facienda sit. 

Contra scientiam illam non ab unico. scientiae studio 
profectam, sed nimis proximo et particulari proposito 
inservientem, id est non viri cultum assequentem sed 
praeparationem ad aliquod particulare munus, et cul- 
tum quarumdam in viro facultatum ab usu earum bono 
aut malo sejunctarum, et contra eam scientiae discipli- 

nam quae non imperat sed' paret, id est moribus vigen- 
tibus qui forsitan mutandi erant sese aptam praebet, 
quaeque ut vera admittit ea in quibus plerique assen- 
tiunt, videlicet opes, potestatem et media per quae 
acquiruntur bona esse, — Socrates nobis monstratur 
satis rationi simul et sermoni, id est A2yo confidens, id 
est veritati, ut in suls ratiocinationibus nihil. non in 
dubio ponat et elencho interrogationis subjiciat. Aóyo 
intelligitur simul sermo, disceptatio, vis sermonis et 
verborum, vis ipsa veritatis, qua veluti daemone quo- 
dam caput superbum erigente nil melius deliberantibus 
accidere potest quam vinci. Sed illa veritas A»yo gene- 
rata soli menti lucet quae de vero deliberat vel secum 
vel potius cum alio quaeque id quaerit seeundum rec- 
tam rationem et multo securius cum interlocutore per 
sermonem ; ita ut unius vel amborum sensus majus 
pondus habeat quam multorum suffragium nil rectae 
rationis curantium, sed cuivis falso judicio cum affecti- 
bus congruenti obnoxiorum. 

Alioqui Socratem aliquem nobis praebet Plato non 
solum cum sophistis disputantem, sed de disciplina et ma- 
gistris qui adolescentibus conveniant disserentem, et de 
iis rebus a parentibus in consilium advocatum, et in aliis 
dialogorum locis jocose et seipewwxogc, in Lachete serio 
asseverantem nulli rei magis libenter consumendam esse 
pecuniam quam parandae doctrinae. De delectu magis- 
trorum consultus discipulos Damoni musicae et politicae 
perito mittit; Prodico etiam, illos tantum quibus ad dia- 
lecticam aptum ingenium non est (sed id in aliquo magis 
Platonico quam Socratieo dialogo). Uno verbo; teste 
ipso Platone, foedus faeit cum iis qui disciplinam altius 

et latius progredientem requirunt. Quod si in Dialogis 
prius erga sophistas modestia et reverentia plenus fin- 
gitur, posterius adversarius eorum et facete lacessens 
eos, versa modestia in aliquam «ipevsíav, verisimile est 
non tantum Socratem (cujus videlicet vitam in dialogis 
transceribere Plato non intendit) quantum Platonem 
vicissim varios sensus erga sophistas induisse. Illud tibi 
liquebit, primo si cum Protagora Lachetem et Alcibiadem 
primum conferes, qui ambo partes doctrinae de fortitu- 
dine in illo explicatae sed nondum hic perfecte elabo- 
ratas, et quasi zóxoug continent, dialogos multum illius 
dissimiles eo quod in Protagora Plato videlicet pugna- 
cior factus pugnacem erga sophistas Socratem quemdam 
nobis praebet. Perspicies quoque, si modo leges Gor- 
giam, in quo vicissim Polus, post eum Callicles Athe- 
niensis juvenis Gorgiae cum Socrate dispulanti succedunt, 
Platonem potius adversus discipulos sophistarum aut 
eliam eos qui doctrinas sophistarum in excusationem 
facinorum et viliorum quam adversus sophistas ipsos 
Socratis aequales vel natu superiores contendisse. Dum 
aetatis suae malum incusans ad primam ejus originem 
et quasi fontem, ut sibi videtur, id est ad disciplinam et 
doctrinas sophistarum, recurrit, praesentes et vigentes 
juris alicujus secundum naturam quod idem foret ac 
virium praestantia defensores sub nomine veterum 
sophistarum ipse sub nomine Socratis eorum aequalis 
insectatur, his crimini imputando ea quae ex eorum doe- 
trina quamvis invitorum ut pote plerorumque bonorum 
et honestorum, secuta erant. Vide ut Polus Gorgiae, 
postea Callicles Polo etiam objiciant quod non sint ita 
fortes et confidentes ut profiteantur et declarent et defen- 

dant eum vivendi morem qui ex principiis eorum doc- 
trinae profluat. Multum artis et eigoveiag consumit Plato 
in traducendo ad aetatem priorem illam inter veram 
philosophiam et eos qui politicam et vivendi morem ex 
philosophia soplistarum se trahere profitebantur, conten- 
tionem ; ita ut ea contentio inter Socratem ipsum et Pro- 
tagoram, Gorgiam ac ceteros geri videatur. Ut Socrati, 
ita illis Plato dat omnia ea quae a doctrinis, opinionibus, 
disciplinis utriusque partis profluxerant. 


Quod attinet ad Socratem verum, fere eisdem causis 
ac Sophistae emicuit et innotuit, Inter has causas notan- 
da sunt imprimis studium et consuetudo magis discep- 
tationis et ratiocinalionis quani eloquentiae quae prae- 
cipue Atheniensibus inerant et increverant cupidine 
illius potestatis quam in demoeralia dat oratio vi ser- 
monis et Aéyov omnes contrariae opinionis defensiones 
dissolvens et expugnans. In gymnasiis inter exercila- 
tiones disceptatio gerebatur, et adolescentes, pueros 
quoque adeo commovebat et abstrahebat ul saepe a 
magistro gymnasii prohibita esset. Ex jisdem causis 
contra parum grati populo fuerunt et sophistae et Socra- 
tes, et hie in capitale judicium incurrit et illi ex eodem 
periculo aegre evaserunt, saepe lectiones et disciplinas 
de politica sub specie alius cujuspiam scientiae vel céyvac 
dissimulare coacti. Inter has causas notanda sunt : sus- 
picio secrelarum artium (intellige orationis pellaciam in 
quibusdam et incantamenta) olim paucis, nune omnibus 
satis nummatlis a Sophistis impertitarum, per quas potes- 
tas et opes simul ac libertas civitatum facile subriperen- 
tur, — invidia eminentis intellectus, inscitiae suae indul- 

gentia et odium illud latius productae disciplinae et novi 
vel etiam felicioris ordinis quod in laudatore aetatis 
prioris Aristophane apparet. Et sane disciplina illa quae 
oratorem et politicum informabat, late diffusa et ignobi- 
libus pariter ac bene natis eisque qui pro sponsoribus 
longam seriem avorum de civitate bene meritorum habe- 
bant impertita, eo ipso aemulationem, ambitum et invi- 
dias in civitate augebat. Adde etiam his causis animos 
potestatis et morum inclinationi intentos et, ut saepe 
incusatur artium et scientiarum splendor qui cum summo 
potentiae in aliqua civitate competit, ejusdem potentiae 
quae non poterat nisi decrescere inclinationis, — ita 
incusantes jam proximae patriae deminutionis nimis 
florentem philosophiae disciplinam. Illa quae etiam a 
Platone sophistis objiciuntur, Socrati quoque objicie- 
bantur. Et quidem non cuilibet datum erat Socratem a 
quovis controversiae amatore dignoscere, sed tantum iis 
qui sanctitatem ejus et altam sapientiam gustaverant et 
penitus perspexerant. Primo aspectu speciem habere 
poterat sophistae verba cavillantis Euthydemi more. 
Aiqui aliquid lusus istius interdum inest ejus ratioci- 
nationibus. Sed ne obliviscamur Socratem, quum eam 
rationem tenuerit sententias hominum de rebus huma- 
nis vivo sermone expressas colligendi et sententiam ipsam 
in verbis subjectam dispiciendi, vim verborum impri-: 
mis ante oculos habuisse ut firmum aliquid quo omnis 
ejus doctrina stabiliretur. Ergo pro certo habet verbum 
et sententiam sermonem et cogitationem unum esse, 
utpote uno verbo « Aeye » expressa. A:yo, lege illa et 
quasi Deo colloquentium non modo dialectica vel etiam 
ratio bene disserendi apud Platonem intelligitur, sed 

sermo quoque, vis verborum, etiam in duplici illo sensu 
quibusdam verbis subjecto respicienda et quasi verenda, 
modo dialecticus vero perspiciendo probe addictus sit. 
Ne multa, in Socrate fuit alia specie nonnulla cum 
sophistis similitudo vulgo maxime conspicua, alia specie 
dissimilitudo quam mors ejus sanctitatis argumentum 
patefecit. Nec adversarius profecto sophistarum universo 
generi fuit, ita magnae varietatis capaci ut in eo copia 
eminentium et integerrimorum virorum inveniri posset ; 
sed is fuit per quem corrigeretur et mitigaretur nimia illa 
confidentia eorum qui munus sapientiam docendi sibi 
assumebant et prae se ferebant. Per eum etiam ista 
coarguebatur cura nimia apud sophistam (cui discipulos 
illicere necesse est) et apud discipulum ejus, disciplinae 
talis qua quivis vel ingenii mediocris brevi tempore ad 
oratorium negotium imo ad capessendam rempublicam 
instrueretur et quasi deduceretur. Et certe cujusvis 
scientiae aut artis professio hac necessitate laborat ut 
una suo proposito, id est vero, id est rationi meliores 
el discentem et docentem reddendi inservire cogatur, 
atque eodem tempore emolumento et magistri et disci- 
puli, quum ille mercedem suae operae ad vivendum 
merito quaerat, et hic ex doctrina potius incrementum 
opum et potestatis et rerum suarum quam sapientiam 
ipsam exspectet. Contra hos, aut polius juxta eos qui rem- 
publicam se gesturos profitebantur, aut se tales informa- 
luros viros qui supra cives suos se extollerent potestate 
orationis subigentes eos, et aliud propositum veritatem 
esse, aliud utilitatem declarabant, aliud doctrinam, aliud 
negolia, rerum tractationem, — necesse erat ut quis- 
quam unus effigiem aliquam scientiae et disciplinae cum 

privata et mercenaria quadam tantum utilitate non con- 
junctarum monstraret, et usum nihil esse sine ratione, 
artem sine quodam bono proposito, eloquentiam sine 
sapientia, opes et potestatem sine recta ratione iis utendi 
ostenderet. Cum non tantum adversus sapientiae profes- 
sores dimicet quantum eorum munus quod aliquid inau- 
- diti et facticii habebat cum natura quasi componit utendo 
familiari et benigno more docendi, — per eum et cum 
eo potius consummatur quam ab eo refellitur institutio 
novae illius disciplinae. Transitus a pristina disciplina 
cirea musicam et gymnasticam versante ad novam et 
inauditam et cum vetere civitatum habitu adhuc male 
congruentem ac suspicioni obnoxiam, et quasi comrnis- 
sura inter eas, in illo siti sunt qui caritate erga cives 
suos eos philosophiam docuit. 


PARS I 


PULCHRUM 


1. Sensus ille peritus judicandi de pulchro ac de eo quod ut naturale 

: intelligitur, pertinet quoque ad rationem Politicae et Institutionis. 
— 9. Pulchrum ut cum amore conjunctum. — 3. Pulchrum et 
bonum ; e quibus naturis concreta sit natura pulchri. — ^. Pulchrum 
per se; ut pulchrum secundum naturam ac pulchrum secundum ani- 
mum componuntur apud liberalem hominem, vel philosophum, vel 
custodem aut principem Civitatis; dialectica.— 5. Id quod in natura 
pulehri ad sensus pertinet; physica; homo duplex. — 6. Natura 
humana eo ipso pulchra quo pura et integra; musica ac politica. 
Legumlator ut medicus civitatum et connubiorum praeses. — 
7. Conclusio; pulchrum ut humanum aliquid, non a vero et justo 
sejunctum. 


1. — Non inutile fuit Socratem verum a Socrate illo 
in dialogis verba faciente dignoscere. Et jam enim ex eo 
Socrate quem Plato effinxit, apparet qualem is velit aut 
. non velit esse civitatem, qualein virum in civitate, quid 
utrumque ex sententia ejus vel pulchrum, vel deformem 
efficiat. Ut enim scientia moralis apud Platonem homi- 
nem et civitatem simul amplectitur, ita haec aesthetica ad 
hominem in civitate pertinens cum illa aesthetica civita- 
tem veluti Zàov aliquod tractante conjungitur; adeo ut et 
aesthetica circa civilem scientiam versetur, et politica in 
quamdam aestheticam evadat et desinat. Atqui exemplo 

assumit Plato, pulchras res enumerans, tantum leges et 
instituta quantum hominum operam (£zico3e0yaza). Sen- 
sum illum qui hominibus imprimis societate congre- 
gatis inest, peritum judicandi quid pulchrum quid inde- 
corum sit, nec adeo vulgaris sensus dissimilem, redar- 
guens sophistarum laudationem injusti testatur, dum in 
gestis pulehrum et honestum. idem esse his objicit ; 
eumdem testatur quoque redarguens novitates in rem- 
publicam simul cum sophistis ingressas. Raro enim 
novum aliquid in rebus, sive in aedificiis, sive in xoAwe(atg 
aut moribus, pulchrum videtur; assuetum potius pro 
pulchro habetur ut bene compositum et usu probatum. ' 
Contra plerisque nova res aliquid incerti habet eique 
inest id quo forsan res jamdiu existentes et inter se ut 
membra alicujus aedificit congruentes dissolventur. Et 
certe communis sensus, si dignoscendi veri parum peri- 
tus est, saltem de pulchro perite decernit! ; de pulchro, 
id est, de convenientia alicujus rei cum natura, aut 
cum ordine quodam et rerum statu consuetudine quasi 
naturali facto ut cui nil novum inseri possit sine muta- 
tionum discrimine quarum eventus incertus sit. Atqui 
Plato, dum Socratis imaginem aliasque personas stu- 
diose effingit, nonne philosophiae disciplinam cum 
natura, consuetudine et rerum statu vigenti, ac cum 
pulchro simul componere iptendit, et a mercenaria arte 
quadam reducere ad munus quoddam cujus proposi- 
tum, utilitas et finis facile intelligi ab omnibus possint 
(cum nil pulchrum sit vere quod non universis placeat, 
neque placeat quod non intelligatur et comprehendatur). 


! Nonne Kantius pro pulchro habet id quod universis placet? 

Inde, philosophicam institutionem ut ex amicitia erga 
cives, familiares, contubernales proficiscentem reprae- 
sentat, addens insuper similitudines docentis et dis- 
centis, interrogantis et respondentis cum fetifero et 
praegnante vel cum  obstetrice et parturiente quibus 
Socrates uti solebat, Postea Platonem videbimus, dum 
propriam struit doctrinam, politicam ita renovantem ut 
vera philosophiae disciplina in civili corpore necessaria 
aliqua pars facta sit. 

Ad doctrinam Platonis de pulchro nunc deducti, hanc 
pulchri rationem veluti Arianae filum accipere possu- 
mus, Platonicae disciplinae sylvam et penetralia adeun- 
tes. In ea maxime conveniunt et congruunt et materies 
ipsa doctrinae et species, quum tota imprimis versetur 
Platonica doctrina, non ita poeseos dissimilis, in patefa- 
ciendo pulchritudinem illam rerum praecipuam quae 
constat ex eo quod mens et eae res quae ad mentem atti- 
nent, corpori et iis rebus quae ad corpus attinent, praes- 
tant, atque eae res quae aeternitatis participes sunt, iis 
omnibus quae fluunt et pereunt. 


2. — Haud parum dissentit ratio pulchri apud. Plato- 
nem ab hac aesthetica quam nostrum aevum colit. Apud 
nostros, si de pulchro verbum facias, exspectant sermo- 
nem de venustate quae in rebus sive natura ipsa sive 
opificum arte conflatis lucet, de illo affectu quem sive 
artifices sive poetae elicere suerunt, voluptati oculorurn 
vel aurium inservientes. Illis vero Atheniensibus exculti 
ingenii quos eum Socrate disputantes Plato inducit, 
praeter sermonem de civili negotio aut virtute, paene 
nullum aliud oblectamentum otii dignum liberali et 

ingenuo viro videbatur. Assidere spectaculo, inhiare 
arboribus aut scopulis !, etiam de his rebus potius quam 
de humanis rebus verba facere paene hominum est?, 
cerle vacuorum ingeniorum, taedio obnoxiorum quum 
non habeant ex se de quo disserant, et illis similium 
qui sermonum minime periti tibicinas et saltairices 
advocant. Uno verbo Plato et pulchrum et honestum 
vel decorum intelligitet verbo hoc x«Xó saepius ad expro- 
mendam honestatem gestorum et virtutura quam venus- 
tatem rerum utitur. $i non ad pulchritudinem aninii et 
gestorum omnino pertinet pulehrum id de quo Plato 
disserit, saltem hocce pulchrum quod ad formam et spe- 
ciem humanam pertinet, agitur; et profecto nonne prius 
humanum aliquid pulehrum est, postea idem ab homine 
rebus tribuitur ex similitudine earum sibi. 


Primum in dialogo qui Hippias major inscribitur, in 
quo Socrates nobis monstratur multo labore assequi ten- 
tans ut sophista quid sit pulchrum definiat, nec tantum, 
ut saepe fit, exempli causa ea quae merito aut non pul- 
chra appellentur proferat, Plato instituit pulchrum nec 
esse id quod deceat et conveniat (86 xpéxet, «5 mpénov) ?, 
nec id quod utile sit (6 «güowov $)*, nec id quod 
conducat sive cominodum sit («» cgéAwov, tb motoDy 
&1a05v) *, nec id omne quod delectet (8 dv yaipew pac 

xo4)!, quia quarumdam voluptatum plerosque pudeat, 
nec id quod solum per visum et auditum delectet (2 8i 
&xocg vs xoi D'9sog 1$92)?, nis! utrique voluptati per visum 
auditumve perceptae communis quaedam natura inve- 
niatur, ex qua ambae pulchri participes efficiantur?. 
Adeo ut tantummodo negatum fuisse videatur pulchrum 
esse hoc vel illud. Attamen ex hac disceptatione quae . 
in Hippia geritur, ad conjiciendum jam pulchrum ex 
duabus rebus constare (in eumdem modum ac natura 
hominis duplex est) deducimur, quum pulchrum id ipsum 
necessario sit quod quamlibet rem pulchram cogat et esse 
talem et videri *. Jam igitur si non naturam ipsam et cor- 
, pus pulchri tenemus, hujus quasi figura vel forma deli- 
neata est. 

Ipsam nunc pulchri naturam adumbrare aggredia- 
mur, requirendo quale spectaculum, qualis facies pro 
specie ipsa pulchri a Socrate et Platone habita sint. 
Adeamus igitur dialogos illos verisimiliter aetate antece- 
dentes eos in quibus Sophistae lacessuntur, qui Lysis, 
Charmides inscribuntur, (et in quibus Socratis cum ado- 
lescentibus vel etiam pueris colloquia in gymnasiis ha- 
bita effinguntur), videlicet imaginem referentes concin- 
norum et acutorum sermonum et disputationum quorum 
Sstudiosissima fuit Atheniensis juventus. Ibi Socrates 
nobis depingitur non incuriosus adolescentium formae, 
aequalium et popularium suorum more, horum tamen 
dissimilis in eo quod illi formae intentus est et ejus 

amore et voluptate afficitur propter ea quae in pulchro 
quodam adolescente animi et mentis sunt, videlicet im- 
mature lucidum ingenium, verecundiam qualis puellis 
inesse dicitur, sapientiae cupidinem aut aemulationem 
aut spem, generosam indolem. Hocce fuisse videtur pul- 
chri ipsius exemplar, scilicet adolescens quidam, aut 
puer, aut juvenis apud quem speciosa forma, ingenuus 
corporis habitus et incessus partim innati, partim palaes- 
tra parati, mira concordia, modestiae, studio sapientiae, 
morum sanctitati, prudentiae quasi concinunt, adeo ut 
illa in omni re praestantia aequales ejus et socios admi- 
ratione percellat atque etiam amore quodam quo instineti 
placere amato et in conspectu ejus laudari cupiant. Et 
certe apud Platonem fere nusquam non de amore vel 
amicitia ut affectibus ad pulchrurn attinentibus simul ac 
de pulchro agitur. 

Jam in Lysi, in quo sermo de amicitia instituitur, 
inter argutias hujus disceptationis quae potius carpit 
quam ad aliquid firmum ubi consistat tendit, odoramur 
aliquid quod illum divino spiritu instinctum redolet qua- 
lem posterius se praebet Plato in Convivio et Phaedro; 
praesertim in illis loeis ubi talia vicissim vaticinatur et 
ratione probat : « Nonne amicitiam (forsitan. somnia 
fingo, ait) ex pulchro nasci!, pulchrum quasi petere, 
pulehrum vero ei qui id petit amicum esse ; nonne 
bonum pulchrum etiam esse, — et illum qui amat eum 
esse qui ipse neque bonus neque malus sit, — et illud 
quod amatur et alicui bonum est non propter se ipsum 
amari sed propter aliud, et hoc aliud propter aliud insu- 

per, donec ad primum bonum vel primum et revera 
amicum  progrediendo perveniamus, cujus gratia omne 
ceterum quod amatur amemus?, illius simulacro et ima- 
gine quasi decepti? » Jam ibi involutum continetur quasi 
molliter et leviter adumbratum ? quidquid de pulchro et 
amore in Phaedro et Convivio explicabitur et effundetur. 
In his dialogis quoque pulchrum et amor non separan- 
tur. Fabula utens Erota nobis Plato fingit fuisse e Poro 
et Penia* in Veneris natalibus conceptum ac propterea 
deae sectatorem fuisse et pulchri amatorem ; et ut e 
duobus maxime dissimilibus natum, duplicem natura 
esse ei praesertim quasi medium inter inscitiam et 
sapientiam; ex quo philosophus potest dici, id est sapien- 
tiae ut pulcherrimae rei amator quum quidem pulchris 
et bonis rebus insidietur sagax venator5; medium quo- 
. que esse eum inter deorum naturam et mortalium ita 
ut sit natura daemonis 5 et quasi internuntii. 

Amor ergo philosophus est; id est : Philosophia et amor 
in idem conveniunt. À fonte Soeratico poetica placita illa 
Platonica scatunt et magno blandimento ingeni erum- 
punt. In memoriam enim revocemus Socratem, dum 
tentet meliores reddere colloquentes secum ac simul ipse 
cum iis se veritatem quaerere profiteatur, illos specie 
amoris aggredi quos formosa facies extrinsecus lucens 
sapientes aliquando fore quasi polliceatur. Affectus qui 

pulchritudine excitatur non est pulchri appetitio, sed 
gignendi in pulchro'!. Ipse autem generationis in pulchro 
amor ex immortalitatis desiderio et una sempiterni boni 
appetitione constituitur *. Neque enim nonnisi gignendo, 
id est renovando se divini immortalitatis muneris homines 
participes fiunt?, Sed posteri illi corpore generati (qua 
generalione contenti sunt Veneris vulgaris sectatores) 
nec tantum nec tam secure immortalitatem, memoriam, 
felicitatem ^ in omne futurum tempus parant quam illi 
animo progenerati nepotes quales sunt virtutes, scientiae, 
leges, poemata, per quae superstites fieri Achilles, Codrus, 
Solon, Homerus, Hesiodus (adde etiam Socratem licet 
non designatum) maluerunt. Cetera, nec corpus nec ani- 


mus gignunt nisi delectatione pulchri instincta et quasi 
diffusa 5. 


Amatum non propter se arnari sed propter bonum per- 
cepimus. Porro res pulchra, pulchra facies aliqua tantum- 
modo pars et quasi gutta pelagi «o3 xao5 9 est ; et amor pul- 
chrae faciei aut rei non sustenlatur nisi singulas illas 
facies vel res quasi praetereat ac per gradus debitos eo 
ascendat" ut. nihil aliud nisi amor pulchri ipsius, pulchri 
per se fiat. Et certe divinum aliquid et &y0coy? potius in 
amore existit quam in pulchra re, in amante quam in 

amato, quum amor universum pulchrum: appetat cujus 
universi pulchra facies. tantummodo particula sit, — 
postea tamen in amato etiam, quum . pulchritudinis 
ejus fluxus ! qui in amantis corde amorem ingenerat, ibi 
exuberans, eo unde venit. reflectitur: ita ut. amare hic 
ipse quoque incipiat. - 

Ergo amor pulchri eo se extendit ut postremo pul- 
chrum illud appetat quod non imaginatione concipi possit 
velut possunt vultus quidam aut corpus vel etiam scientia, 
et a desiderio pulchrae rei liberetur?, quod totum in se 
existat, quod nec intereat nec crescat, et quod cetera pul- 
chra («àv» yvyvopévov) participent, nulla ejus deminutione 
vel incremento, quod oculo animi tantum inspiciatur 
(&gtot v:5c toyiic)*, eL quod nihil aliud sit nisi verum *; 
eo se extendit, dico, hic amor, ut constet ex studio 
consequendarum perfectissimae virtutis et sapientiae, et 
hoc ipso naturam divinam et aeternitatem participandi. 
Contemplari pulchrum idem est ae divina suspicere et 
ex iis aliquid attingere etin se experiri; quae contem- 
platio in contemplationem veri, revera existentis, muta- 
tur, animo corporeis vinculis liberato, in eumdem modum 
ac divinus furor amantium 5 in sapientiam et scientiam 
vertitur. Dum pulchrum contemplamur, intelligimus 
animi naturam et vim, quae sini, et quemadmodum 
ejus nos participes fiainus, et quomodo ea natura animi 
sit immortalis utpote principium (apy5)9 unde omnia 

oriantur et moveantur, quo deficiente caelum conci- 
deret et natura desisteret moveri. Animadverte simul 
ut Plato et singulos animos et animum universum quasi 
confundat (etenim singulare et multiplex esse corpo- 
ris, non animi est); ita ut ex munere illo animi officium 
sustinendi universi gerentis et ex communicatione divi- 
nae illius et immortalis naturae quam participamus, oriri 

videatur et concipi possit quasi aliquod « regnum animi 
- sive boni » (ut apud Leibnizium), vel divina Civitas. 

9. — Ut Socrates modo quasi deo instinctus modo acu- 
tus minuta sedulitate in disputatione nobis monstratur, 
ita Plato in quibusdam dialogis et saepe ore ipso Socra- 
tis vaticinatur, in aliis disceptat, redarguit, argumenta- 
tur, sivein his in quibus Socraticam rationem disserendi 
illustrat, sive in his posterioribus in quibus paulo magis 
didascalicum colorem assumit. Quantum et quo Plato 
uno nisu poetici ingenii ascenderit et transiluerit, omne 
illud emensi sumus et mente complexi sumus et eo 
usque eum secuti sumus. Sed haec placita modo invo- 
luta et pulchris somniis similia, modo poetice explicata 
- et fabulam adhibentia ita ut e mundo fluxarum rerum 
nos extrahant, nunc quaerendum est, tum quae funda- 
menta habeant in quibusdam dialogis ad inspiciendas et 
purgandas opiniones vel ad definiendas virtutes el res 
humanas attinentibus, tum quam vim probationis ex his 
posterioribus ducant in quibus Plato jam senex minus 
poetice tentet simul nihil exponere cujus non rationem 
afferat, atque etiam accommodare ea quae doceat ad 
rerum tractationem et talia docere quae geri possint. 

Ut sermo vulgaris pulchrum bono sociuin adjungit in 

illo trito verbo « xaXexyaficc », 1ta apud Platonem pul- 
chri notioni iríest id quod temperat et quasi adjuvat et 
firmat notionem boni, et impedit quominus bonum intel- 
ligatur ut in utile et commodum recidens, suppeditando 
speciem Utilis et Commodi quorumdam ad celsiorem par- 
tem nostri pertinentium, quam intuentes cogamur bonum 
quaerere in meliore ac meliore! neque consistere, et uno 
verbo urgeamur dialectice progredi. | 

Vide enim ut Polus, in dialogo qui Gorgias inscribi- 
tur, vulgo assentiens cui malum majus est injustitiam 
pati quam exercere; fateri cogatur turpissimam rem esse 
injustitiam eoque ipso pessimam??, et justitiam contra 
puleherrimam artium ?. Pulchro sive bono inest et sub- 
jungitur notitia alicujus rei commodae vel utilis; vel 
potioris. In hoc loco supra allato et in Alcibiade, pul- 
chrum pro medio gradu * inter bonum et justum habe- 
tur, utpole mentis nostrae oculum advertens in bonum 
quoddam potius illo quod verborum usus commodo assi- 
mulat, in aliquod revera bonum quod ipsum verum est. 
Nihil pulchrum est quod non et bonum sit, et commodum 
aliquid, gratum aliquid, utile aliquid contineat sed tale 
ut animo gratum, utile, commodum sit. Nulla res eadem 
facie et pulchra et mala polest esse 5, sed f &a02v xav est. 

Quid autem pulchro inest ex quo oriatur et excitetur 


1 Protag., 358 b. 

ille ascensus quo bonum aliquid illi bono quod ex con- 
suetudine commodum videatur praeoptandum prosequa- 
mur? Nonne vides jam in affectu et motu animi illo qui 
pulchro instigentur inesse exordium ascensus illius, 
quum pulchrae rei aut faciei amor non consistat ibidem, 
sed ea conditione tantum vivat et alatur si in amorem 
universorum pulchrorum corporum, rerum, virtutum 
vertatur, et denique in amorem pulchri ipsius, id est 
boni; (quoniam amor nil aliud est nisi immortalitatis 
et sempiterni boni appetitio.) Adde quod, praeter utilita- 
tem ex qua quoque aliqua res pulchra esse potest, volup- 
tas aesthetica cui praecipue visus et auditus inserviunt 
est voluptas ex contemplatione : (và 8sopetc0a). Et jam 
etiam contemplationi illi quae utputa per visum 1d est 
purissimam « viam fidei » exercetur, intellectus id est 
puto» *íjg juyfig se Immiscet. Ita ut paene idem animi 
habitus sit, vel pulchritudinem eam quae sub sensus 
cadit, vel pulchrum illud corporis expers quod cum ipso 
vero in unuin coit? intuentis, quum alias pulchri amor 
nihil aliud nisi aculeus et incitamentum sit ad venandam 
simul sibi et aliis sapientiam. Et hinc quoque concipi 
potest inesse pulchro utpote in verum id est celsioris 
partis animi pabulum se resolventi, id quod progredi 
cogat cogitationem ultra bonum istud quod tantum utile 
et commodum foret. 

Agnovimus ergo e pluribus naturis concretum esse 
pulchrum illud quod Plato concipit ; scilicet ex utili et 


1 Gorg., 474 d. 
? Phaedo, 65 d ad 66 b : ' H8 oàv xeyxoxé vt «àv votoótov (xaA5v 

commodo, ex voluptate contemplationis, ex honesto etiam, 
denique ex primo illo genere cuipulchro nominari contigit 
et pro exemplo pulchri haberi, id est ex humano animali 
(&£ów). Etenim quae pulchra sunt, homini pulchra sunt 
atque ila cum ejus natura congruunt et similitudinem 
habent ; imo formam naturae suae amat homo ex eaque 
judicat quid pulchrum sit, quid non ; his de causis duplex 
natura pulchrum est, ut homo constat e corpore et animo, 
— el sicut homo in animo paene totus est, ita summum 
pulehri in honesto est. — Et his exordiis ex quibus pul- 
. ehri natura conflatur, adjungenda est etiam animi vis ; 
qui enim pulchri amore percellitur, immortalitatem appe- 
tit; neque est immortalitas nisi animi aut naturae divinae. 
— Haecce ratio secundum Platonem pulchri reddi po- 
test; atque imprimis per placita ejus de amore intueri 
possumus naturam pulchri ; quae placita aliquid Socratici 
seminis referunt, sed in ubere gleba sati et orti. 

Aliud etiam naturae pulchri, secundum Platonem ex- 
planatae, inest quod haud facile nec breviter expresse- 
rim. In pluribus dialogis 8aepe occurrit ea opinio vehe- 
menter a quodam disputantium expressa, et quasi asper- 
natio philosophiae morali semper iterum objecta : poten- 
tiorem vel validiorem vel majorem ! sive virum sive civi- 
talem meliorem quoque esse, saltem secundum naturam 
$1 non secundum leges quas imbecilliores id est deterio- 
res condiderunt?, et ex illius secundum naturae legem 


! Gorg., 483 d ad 484 c, — 488 c. cexpatpouat &pyototy HpaxAéoc 

melioris (x*v &pstvo, «2v xpsívto) decreto, ex illius utilitate 
vere institui quid justum sit, quid non. Eadem vel simi- 
lis sententia. minus acriter in. Charmide inducebatur 
quum Critias ibi virum bonum virtute praeditum defi- 
nit eum cui bene est, cui bene omnia concedunt, Huic 
opinioni certe vires addidit in omni tempore vis ipsa ver- 
borum, quum semper quicumque vel potentia, vel divi- 
tiis, vel nobilitate eminuerint, primum sibi veluti titulos 
gregis nomina illa « «obg &vya0oug, vobg àplorouc, bonos, 
optimates, generosos » tribuerint quibus postea usi sint 
ad exprimendum quidquid in rebus aut gestis aut mori- - 
bus vere pulchrum vel bonum foret. Nec mirum quum 
penes potentiores et validiores jus fuerit, si verba, ut- 
puta virtus (quod etiam in Italico « virtü » vim ingenitam 
recuperavit et pristinum sensum) referant illud obse- 
quium justitiae erga saevitiam, juris erga potentiam. 
Illoruin ágtcvov, yevvatov, cum Plato natu fuerit, et cum 
talibus amicitia conjunctus, fieri potest ut nomine Critiae, 
Calliclis, Thrasy machi, Plato alterum Platonem juvenem 
adhuc eum Socrate disputantem nobis inducat qualem 
fuisse eum credibile est ante Socratis exitum, qui 
morte sapientis commutatus fuisset et quasi inversus ita 
ut denique intelligeret procul dubio neminem esse melio- 
rem nec feliciorem nec validiorem justo ac sapiente. 
Vide enim ut his personis supra dictis effigiem nobilium 
juvenum Atheniensium praebentibus, eorum superbiam 
referentibus atque orationem ferocem et audacem sine 
ullo temperamento, ulla cautione aut lenimento quibus 
sophistae easdem sententias profitentes utebantur, con- 
templionem eliam philosophiae neenon sophistarum, — 
ut his, dico, plus quam ullis aliis adversariis tribuat, utque 

libertati et procaci animo eorum quasi indulgeat ut si 
forent juniora animalia integri sanguinis lusu tentantia 
vires suas « quoad possint abuti ». Quae ab iis objiciun- 
tur vim suam apud Platonem integram habent, nedum 
consilio minuantur a Platone ut alteram partem defen- 
dente. Credas contentionem illam ipsam quae inter Socra- 
tem.et juvenes illos supra dictos apud Platonem exer- 
ceatur, in mente Platonis et intimo ejus agitatam quoque, 
nondum diremptam fuisse et aliquamdiu in ambiguo 
stetisse ; adeo ei curae videtur esse ambas sententias 
pariter, nec semel, illustrare, velut si duo veri vultus 
forent. Certe nemo philosophus sententiam illam, jus- 
tum et injustum vanas imagines esse qua libenter hallu- 
cinentur infirmi et imbecilli (ci q25xt) tanta vi defendit 1, 
eamdem alias postea depugnaturus. 

Porro certum est, quum ambigatur de justo, id est de 
bono, illo ipso de pulchro etiam ambigi, quum sint. con- 
juncta. Quatenus ergo ex variis hominum sententiis. 
Plato collegit quid putandum sit de pulchro, pulchrum 
ei primum sese verisimiliter obtulit ut cum opinione 
potentiae conjunctum, cum virium pondere, cum nobili- 
tatis splendore aut opum, aut etiam cuin potentis eloquii 
virtute (V. Hippiam), uno verbo cum formosa aliqua 
specie, videlicet cum dignitate illa et confidentia quae 
opes aut imperium, aut aliquam externam praestantiam 
sequuntur. Pulchrum illud est quod, titulo pulchri secun- 
dum naturam?. honesto opponitur non secus ac jus illius 
qui plus valet, titulo legis naturae, legibus opponitur. Sed 


1 Excepto tamen Germano Nietzsche qui quidem totus in senten- 
tiam Thrasymachi et Calliclis descendit. 
* «à Xa à qUGet [£v dÀAÀa etvat, vop.to O6 Éxvepa. Leg., X, 889 e. 

Plato praeterit et despicit eos qui admiratione defixi 
stupent in opibus aut potentia vel injuste paratis. Ut in 
philosophia morali jus naturae justo vel honesto 
subjicit, el ambiguitatem simul verborum quorum- 
dam (xpstvtov, BsAtiuv, dowtou qaóAo)) discutit, ita in ea 
doctrina de pulchro quam e scriptis ejus elicere possu- 
mus, vim et superiorem gradum et naturae jus quasi 
obscurat pulchritudine ea quae legibus et éxvco3eópacw 
inest non aliter ae figuris, coloribus et sonis (etenim 
pulchrum unum et simplex est !). 

Sed non verbis tantum et rationibus redarguitur illud 
secundum naturam pulehrum (in quo satis diu Plato 
commoratus est ne ignorare incusaretur id quod redar- 
gueret, et ut spolia opulentiora triumphum justi et honesti 
adornarent), sed re viva et eventu et exemplo, id est 
aliqua re cum natura cognata. Non tantum lex, aut jus- 
tum, id est forsitan mera cogitatio quaedam, naturae 
opponitur, sed revera justi morientis imago et memoria 
et testimonium se profitentis feliciorem esse iis a quibus 
occiditur, quoties a Platone excitata! Inde pulchrum 
aliud oritur et in lumen erescit, non illud cum volupta- 
tibus corporis cognatum, sed pulchrum secundum ani- 
mum. Eadem fere ratione temporibus nostris Renanus 
in Antechristo conjicit tum prinum inventum fuisse et 
forsitan a Nerone divinatum pulchrum illud paganis 
inauditum quod muliebri pudicitiae et sanctimoniae 
inest, et a quo veluti fonte profluxerunt in medio aevo 
artium incantamenta, quum nudatae virgines relligionis 
causa feris. objectae sint 1n circo. 

Illud igitur postremum huic pulchro cujus natura a 
Platone concipitur, tribuendum est quod maxime enitet in 
vincendo pulchrum istud secundum naturam in quo 
Plato ita commoratus est ut victoria de eo parum facilis 
apparuerit. 


4. — Ergo apud Platonem vere pulchrum idem ac 
honestum est, si singula consideres aut leges, aut studia, 
aut mores, aut gesta, aut personas, At pulchrum ipsum, 
pulchrum per se cujus singula pulchra tantum imagines 
sunt, nec sensibus nec vi ea qua imaginem alicujus rei 
cogitatione amplectimur, sed animo tantum videmus. 
« Pulchrum et bonum, dicitur apud Phaedonem, unquam 
oculis vidistine? » Aliquis forsitan objiciet : Sane ex hac 
doctrina Pulchri cujusdam quod mente cernatur, intelli- 
gendum est in pulchra aliqua re quasi stimulum esse quo 
incitati adigamur ad contemplandum et amplectendum 
pulchrum universum, post pulchra corpora quidquid pul- 
chrum secundum animum exstet. Sed pulchrum hoc per 
se, figurae expers, fons omnis pulchritudinis, nonne 
ludibrium cogitationis, more dialecticorum, verbis magis 
quam rebus intentae, videtur esse, nonne aliquid habet 
nominis vacui pro re vere existente, pro causa et prin- 
cipio rerum vere existentium assumpti? Quid esse potest 
pulehrum istud expers figurae? — Nil aliud, ut nobis 
videtur, quam bonum aut verum aut id quod revera 
existit et immutabile et aeternum est, id propter quod 
omnia cetera amantur et desiderantur?, illud purum ? 

1 Phaedo, 65 d. 

* V. Lysim, loc. citat. 

cum quo, puriore parte nostri ei consimiles et cognati, 
aeterni fimus, cum quo semper existere cupimus. Cur 
ergo pulchrum nominatur bonum aut id quod revera 
existit ? Quia via ad verum et optimum amor est, quia 
ad ea duce ipso pulchro enitimur. Necnon profecto 
necesse est quoque ut pulchri natura ex bono et vero 
constet, et in ea sponte sua se vertat; aliter enim pulchri 
natura in naturam voluptatis dirimatur et resolvatur 
eodem modo ac bonum in commodum. 

Dumigitur philosophiam moralem et scientiam rerum 
vere existentium condit, Plato obiter aestheticam quam- 
dam instituit in qua pulchrum bono et vero innititur.Et 
merito; pulchritudo enim humanum aliquid est, homo 
autem imprimis inlellectus est, idoneus ad disserendum 
de justo aut de revera existente. Ceterae res, animalia, 
arbores haud magni facienda sunt. Ut naturam corpo- 
ream universam, id est z» 4sv2psvo» tantum pro simulacro 
vere existentis el quasi somnio ducit Plato, ut naturam 
illam quam legi et arti? et ingenii inventis opponunt 
sophistae eorumque discipuli, refellit, ita et consimili 
ratione res naturae et Zoa parvi aestimat, subjiciens ea 
liumanae naturae eodem modo ac in humana natura cor- 
pus animo subjicit. Inde fit ut dialectica sive sermonum 
de justo et injusto scientia ? primum gradum scientiarum 
occupet. Inferiorem locum obtineant hae scientiae quae 
de natura rerum utputa de coloribus et sonis tractent. 
Et certe non poterat illustrari in qualem modum pul- 

chrum cum animo, cum bono et veritate cognatum 
esset, nisi gradatim ita penitus naturam pulchri perspi- 
ciendo et excutiendo ut pulchritudo corporum appa- 
reret veluti pulchri tantum umbra et inanis species juxta 
universa pulchra, imo juxta pulchrum illud per se ipsum 
oculo animi solum cognitum. Ut de natura pulchri ins- 
titueretur discrimen illud, innatum nunc nobis et insi- 
tum, inter id quod corporis naturae est et id longe praes- 
tans quod animi, oportebat ut dialectico progressu mens 
illud praeteriret et ad extremum omitteret, hoc apprehen- 
deret. Sed revera, ex eo quod quasi culmen alicujus rei 
attigimus et in intimam ejus naturam penitus penetravi- 
mus, ea quae in dialectico ascensu praeterivimus abo- 
lere ut omnino falsa non consilium fuit sed tantum iis 
subjicere ultra quae progredi non fas est. Ascensus et 
descensus dialectici cohaerent, nec inferiores gradus 
solum ea gratia existunt ut ad superiorem nos evehant. 
Ab illo culmine quasi fonte in singulas res pulchritudo 
resilit et redundat. Non ibi tantum se contrahit, sed non 
potest quin inde se quoquoversus diffundat. Qui asserit 
singula pulchra quasi praenuntia esse pulchri ipsius, 
non negat illa quoque pulchra esse, et quidem Plato in 
multis locis venustate rerum vel mythicarum fabularum 
commoveri videtur, quamquam aesthetica ejus philo- 
sophia moralis quaedam vel logice sit. Nec tamen illa 
cum his confunditur. Nam si amorem et pulchrum 
cohaerere animadverteris, agnosces pulchri naturam, 
velut amoris, esse naturam medii cujusdam inter hu- 
mana et divina, inter «5 vyevópevoy et «5 Óvvog óv et ita 
totam in progressu dialectico esse (cujus progressus ipse 
amor stimulus est), nedum eo resorbeatur et se con- 

trahat ubi hic progressus desinit, ubi tamen principium 
omnis illius progressus et ascensus jacet. 

Adde quoque quod vix desiit progressus dialecticus, 
et in descensum se convertit, perpetuam sic mobilitatem 
ciens ad imaginem universi. Vix pulchro illi extraneo 
secundum naturam oppositum fuit pulchrum per se ac 
secundum animum, et ambo componuntur, et illud ab 
hoc in melius restituitur. Inde oritur pulchrum hoc in 
habitu. et gestu et sermone, etiam in amictu compo- 
nendo, — pulchri ipsius ac generosi cujusdam animi non 
simulacrum mendax sed quasi halitus et radiatio, — inde 
arsilla vel concinnitas naturam antecellens intellectu ni- 
tens quam eboynuov(ag? nomine hominis liberalis et otiosi 
id est philosophi proprium esse Plato asserit?. Quod etiam 
verius dici potest de philosophis his in Platonica civitate 
principibus factis et apud quos postremum conjungentur 
et componentur illa nuper contraria, vis et justitia, natura 
et lex, felicitas et virtus, corporis et animi optimum. 


9. — Dum illud quod in pulchro animi est denuntiatur 
dialectica quadam naturam pulchri ad sapientiam, ad 
veritatem, ad optimum revocante, — hoc quod ad sensus et 
corpus attinet non eo ipso ut vana tantum species abole- 
tur, sed consimili ratione dispicitur et resolvitur. Prout 
sensibus perceptum est, pulehro color, lumen, species, 
figura, vel etiam sonus inest. At figura ad geometriam 

redit ; et color lumenque videlicet ad scientiam aliquam! 
coloris ipsius per se existentis, utputa albi per se, subla- 
tis rebus singulis in quas color diffunditur. Nec mirum, 
quum sonorum scientia sit, quam quidem Plato jam 
conjectura magis contineri quam mathematica nec 
puram satis esse asserit?. En igitur aic0«:»v ad aliquid 
quoddammodo vcsx?» redit: figura ad voqc» aliquid 
secundum aut tertium locum obtinens, colores aut sal- 
tem soni? ad vorcxv tertii aut quarti gradus, — ambo infra 
dialecticam ; ita ut tres prope in scientia gradus admit- 
tere possimus his in re gradibus fere respondentes, non 
aliter ac in amore pulchri. 


In Philebo plus de specie hac extranea pulchri, quae 
colore, figura, sonis constat, quam de illa ejus intima 
natura agitur. Etenim ibi arithmeticus, geometricus, 
physicus e dialectico Plato fit quasi jam Pythagorea doc- 
trina aliquantisper redundaret, vel quasi mathematica 
elogica profluerent. In Republica solum scientia et philo- 
sophia (atcÜnrbv el vorcb») cupperpleg componuntur. In 
illo autem Dialogo, bonum sub specie felicitatis *, « ens » 
sub specie universi plerumque considerantur a Platone 
quodam sui dissimili et Aristoteli proximo. In illo Dia- 
logo Socrates Protarcho concedit utendum quoque esse 
his scientiis minus puris sine quibusvita non possit geri, 
nec « vel via quae domum ducit reperiri »5, neque ullo 

modo eas possidere noxium esse, si diviniores illas quo- 
que possideas, et ordinem ac intervalla inter eas serves, 
et diviniorem mathematicorum partem colas. Et jam in 
Protagora Socratico fere dialogo, ratio virtutis et feli- 
citatis simul dicta est arithmetica! aut metretica 
quaedam esse. Verum in ,Philebo, totus Plato est in 
numero, in modo, in congruentia (Eugpezpíz) et. propor- 
tione; et idem qui in Phaedone? nulla alia re ac pulchri 
ipsius praesentia pulchra esse ea quae sint pulchra, et 
figuram (cy£ua), colorem et talia nil afferre nisi caliginem 
ad explanandam alicujus rei pulchritudinem affirmat, 
in Plhilebo voluptatem aestheticam ut magis quam 
ullam aliam cum numero? (e [finito et infinito orto), 
et mensura^, et modo, et ordine, et harmonia 5, et coin- 
mensu (Eupgecpla) et concinentia (cup.gwvía) junctam po- 
nit; atque etiam neque voluptas ulla alia, neque vita 
beata (ut ei videtur) sine numero, modo, sapientia, tem- 
perantia, sinceritate possunt esse; immo non possunt 
veriores ac puriores voluptates illae" « quae circa pul- 
chros colores, figuras, sonos consistunt ». Ut bonum sub 

specie felicitatis, ita pulchrum hie sub specie voluptatis 
aliquantisper consideratur quum sint. quaedam volup- 
tates pulchri quasi pedisequae! (5xa8ot). Sed et felicitas et 
voluptates quarum veluti norma est aestletica voluptas, 
etiam non a corpore aliena, ad numerum et modum et 
proportionem et opportunum ? (xa(piv) et apte cadens. 
redeunt,atque eo ipso ad intellectum et veritatem et 
sapientiam?. 

Immo in hoc dialogo Plato a matheinatieis et pliysica 
id mutuari videtur unde cogitatione concipiat pulchrum 
. illud per se, non terrestre nec sensibus perceptum, nec 
in singulis rebus aut corporibus habitans. Ut bonum 
animi et felicitatem in unum miscere tentat, 1ta diviniori 
idearum regno illi vix alludens, commoralur in medio 
quasi loco inter «5 yev2pevov et. «o Zvcog £y. dum univer- 
sum (sAcv) ab Intellectu rectum et ordinalum spectat. et 
agnoscit id iisdem elementis* partibusque ac terres- 
trem et humanam naturam constitutum esse, igni, terra, 
animo, spiritu et omnibus celeris, sed amplioribus et 
pulchrioribus quam liis ip terris. Et nimirum significat 
Plato in illo exstare quoque geometricas illas figuras 
quas corporibus et picturis anteponit? utpote pulchras 
per se, non respectu alicujus rei, et videlicet colores 
etiam ac sonos quatenus puros et pulchros per se. 
Nonnisi ea in universo unde omnia quae in terris sunt 

proveniunt reponendo veluti naturae foedera aut par- 
tes, potuit eis tribuere aliquam pulchritudinem hac 
superiorem quae conjunctione el mixtura diversarum 
rerum (ut risus. et lacrymarum) voluptatem elicit, aut 
etiam ea quae corporibus singulis et picturis inest. Ter- 
restria enim illa quae pulchra sunt, sive arte sive natura 
conflata, fortuita vel callida contrariorum affectuum 
compagine vel repercussu sensus titillant, nec legem pla- 
cendi habent nisi in conjectura positam. In universo vel 
potius caelo, figuras, sonos etiam pulchriores et puriores 
existere, hoc diffusius in Republica explanatur, quo in . 
opere astronomia et germana ejus secundum Pythago- 
ricam doctrinam musica, superiore parte earum nec ad 
sensus pertinente, in mathematica ita se contrahunt ut 
pulchritudo caelestium figurarum et motuum non tam 
splendentibus caelt laquearibus! constare dicatur quam 
numeris et legibus quibus omnes hi motus et figurae 
definiantur. Quod superest, in Philebo, ut voluptas a 
turba ad numerum et normam et intellectum redit, ita 
pulchrum a singulis rebus et sensu perceptis ad uni- 
versum et scientiam recedit, quüm scientia imprimis uni- 
versum vel respectu universi res singulares amplectatur. 
Et certe experimur eo pulchras esse singulas res quod in 
iis pulchritudo universi repercutitur et reflectitur. Non 
ea quidem scientia universi unde latius patet prospectus 
in oceanum pulchritudinis scientia primi gradus est, sed 
dialecticam vel scientiam boni ac idearum contingit, parte 
etiam superiore et non in conjectura posita paene cum 
illa confunditur, videlicet affinitate numerorum, mundi 

foederum cum justo! et justi cum bono, ita ut Plato eum- 
dem qui norit quid justitia sit, rationem quoque circuli 
et sphaerae divinae tenere significet. Sed tamen in hoc 
dialogo philosophus noster in media illa regione scien- 
tiae universi se tenet, in medio quodam gradu dialectici 
progressus consistit, et eo ipso ex natura pulchri appre- 
hendit et perspicit illud quod non in bonum se contralit, 
pulchri naturam quodammodo prius quam tota in natu- 
ram boni? aut revera existentis se transferat (ut in Con- 
vivio fit), dispicit. Crederes ex hoc dialogo Platonem 
esse unum ex illis nostri temporis scientia naturae im- 
butis hominibus qui voluptatibus visus et simulacris sin- 
gularium rerum ab opifice quodam confectis naturam 
ipsam rerum anteponunt, et scientiam quam colunt paulo 
latius extendentes philosophiam attingunt. 


In Timaeo tota explicatur scientia illa universi inter 
dialecticam media atque inter has cognitiones ad res non 
in universo sed respectu humanae vitae consideratas 
attinentes, et plerumque rationem artium continentes, — 
his tanto superior quanjo circulus et sphaera divina geo- 
melricis praestant. Eam vero Plato ipse fatetur non 
esse restricte scientiam (sive quod tales res tractet de 
quibus quid verum sit a Deo tantum accipere possemus?, 
— sive quod circa vyevécv, id est nec stabile nec vere exis- 
tens, uno verbo circa simulacra tantum revera existentis 

versentur), sed quasi fabulam veri similem, vero 
proximam, non inulile opus eL insuper secum afferens 
voluptatem yezapé7s:ov? ludi concinni. In hoc dialogo 
qui mundurm nobis demonsirat e lege necessitatis et lege 
optimi sive intellectu constare, e inateria et animo, e 
causis adjuvanlibus? sive ministris et e fine quodam 
proposito sive exemplari, e terrestri et divino, e sempi- 
terno eLe ysvepévo, ete congressu utrorumque *, — et in 
quo vicissim illae naturae res quae ad sensus et opinio- 
ner pertinent, el verisimilia illa quae conjici possunt ex 
eo quod cum consilio auctoris ad optimum spectantis 
congruant, considerantur, — iniscentur et alius alio 
variantur modo progressus, modo descensus dialecticus. 
Hinc enim quod ad sensus pertinet nonnihil esse putatur 
sed eo revocatur ut a geometria quadam ducatur, illinc, 
(vel si omiltas saepe obversari legenti optimum illud et 
pulchrum per se ad quorum imaginem universa creata 
sint et in quibus stet culmen dialectici progressus), illinc, 
dico, humani animi eo revocantur ut paene idem ac ani- 
mus universus sint et ut, (quum nihil aliud quam animi 
universi ipsae leges et ratiocinatjo ipsa ambitus siderum 
sint), humanus animus quoque pro lege et proposito id 
habere debeat caeli ordinem praecipue imitari et reprae- 
sentare ea mente ut recto motu illo et aeterno utpote 
alicujus rei se ipsam in se ipsa convertentis excludantur 
labefactationes a corpore sive a rebus externis natae; 
porro inde in caelestibus motibus logicum illud « f, «a0xoo 

gioi; et 4 Üaxégou » ! quod omnino intellectus est, reperi- 
tur, — inde motus et natura animi per motum mundi con- 
cipiuntur et illustrantur. Per geometriam quae quasi 
medium locum tenet, et harum rerum quae sensibus per- 
cipi possunt, parva elementa corporum triangulorum 
compagibus assimulando, rationem reddit, Plato univer- 
sum quoque, id est caelestia, divina, et animum ipsum 
ut in effigie simillima monstrat circulis et motu in 
orbem (xegioepig) utendo. Át quum rationem geometri- 
carum figurarum cum ratione motuum prope confundat? 
et superiorem geometriae partem cum aeternis et per- 
fectis animi universi motibus, eo ipso intelligitur veram 
figurarum pulchritudinem posse reperiri in eo quod est 
000 «t xal xepupepéc, id est in geometricis figuris ut aliquid 
habitus animi universi et simul principii omnium rerum 
referentibus. Ita, quum figurarum quoque pulchritudo 
a pulehritudine universi quasi profluat quod animus 
humanus quasi refert, comprobatur ratio illa secundum 
quam Plato intimam pulchri naturam prosequens, & 
corporibus pulchris ad pulchra studia et virtutes animi, 
et postremum ad tale pulchrum quod cum illorevera exis- 
tente et simul animi gaudio veritatem intuentis se con- 
fundat ascendit. Hic dialecticus progressus divino amo- 
ris instinctu initus compertus est aptus et rectus fuisse. 
Post impetum * poetici spiritus, in Philebo et Timaeo, 
scientia quaedam singula recensens, in partes rem dige- 
rens, minutis rationibus nitens, eadem comprobat quae 
concitato ingenio placuerant. Post uévxw, ecce «pogátnc, 

interpres, verisimilium quamdam summam aedificans 
quae paene neque omnino tamen cum vaticinio con- 
gruunt. 

Quum societas corporis et animi in Timaeo tractetur, 
eo ipso simul de pulchri cognatione cum congruentia et 
numero et concinentia, sicut in Philebo, agitur. « Omne 
bonum pulchrum est, pulchrum autem non inconcin- 
num! ». Praecipua concinentia (Zopyezeía) cum inter ani- 
mum et corpus sit vel inter tres animi species, pul- 
chrum vel $3ygezezv, ut jam saepe vidimus, hic quoque 
apparet medium quoddam esse ex quo hinc sanitas, 
illinc virtus quasi profluant. Neque animus corpore vali- 
dior et major esse debet nec corpus animo, neque alter 
alterum contentione et calore consumere et solvere, nec 
alterum alterum quasi restinguere et hebetem facere ; 
sed oportet ut internus animi motus et externus corporis 
congruant. Ita integros corporis et mentis?, in Repu- 
blica, Plato vult esse civitatis custodes quos informet, et 
pariter exercitationibus et laboribus corporis ac discipli- 
narum studio deditos, et uno verbo nec spurios nec 
claudos*. Non tamen id ita intelligendum est velut si 
corpus et animus rationem eamdem inter se habeant ac 
utrumque corporis latus. Xvoppecpía intelligi debet, non 
aequalitas. Unusquisque suum motum et ordinem habet. 
Is se ipsum movens intra se ipsum caeli motus refert 5 ; 

illud autem labefactationibus a rebus externis natis 
obnoxium, imo totum in profluvio illo quo vicissim, ut 
flumen alimenti partes ejus riget et restituat!, repletur 
et expellendo quae trita et perusta sint purgatur, crescit 
et perit, atque in speculo quasi refert perpetuas mutatio- 
nes illas et vices oriendi et pereundi quibus terrestria et 
Ysv5usva continentur. Et motus corporis ordinem et nume- 
rum non possunt assequi nisi animus in corpore satus 
motum illum recuperare scierit quo naturam divinam 
ille participat. Necnon corpus proclive est ad subsequen- 
dum e longinquo anirmi vel universi motum, quum natu- 
ralis motus ejus quo reparatur et deperdit (imprimis in 
integro et sano animali) quasi circulum efficiat aequali- 
tate ablati et affluentis. — Ex eo facile concipi potest in 
quem modum, inter alias figuras, corporis figura quate- 
nus pulchra est, figuris et motibus geometricis vel caeles- 
tibus competat. Ceterum ex eo formosum corpus huma- 
num est quod animum exprimit eique aptum est, quum 
caput ita contextum et collocatum sit ut primo aspectu 
quasi profiteatur in se habitare optimam animi partem *, 

quumque nihil aliud ac animi (id est radicis ipsius huma- 
ni Zoov) cum caelo cognatio vultum et corpus erigere 
videatur; et inter alia corporis instrumenta praecipue 
notandus est visus, tam pura res, tam pulchra, qui sensus 
tantum prodest ad contemplationem mundi imo circuitus 
mentis ipsius in caelo'!, unde orta est philosophia? 
(eUXoscegíag xévog), qui non animum voluptatibus et 
doloribus alternis afficit, qui constat ex interno igni 
cum cognato et simili caelesti igni confluente?, — 
quum etiam in oculis maxime conspicua vivida vis 
animi sit. Item auditus via est per quam musica illa non 
voluptati inserviens * et astronomiae germana consequi- 
tur ut animi motus componat. 

Ut in Timaeo non de animo et intellectu solum agitur, 
verum Plato in his rebus commoratur quibus illi veluti 
ministris sive Guvatcíou; utuntur, — ita dici potest ibidem 
quoque commorari in iis quae tractantibus de natura et 
causa pulchri esse. £uvaizix videri possunt, quae. quidem 
sunt color, numerus, harmonia motus et habitum cor- 
poris concinnans 5. | 


6. — Gradus ergo pulchri (si componaimus ea. quae 
Plato quasi instinctus vaticinatur cum iis. quae sedato 

animo, rem in partes digerendo, invenit et probat, et in 
operibusillis magis praeceptivis, plus mathematicis quam 
poeticis et simul cursus vitae rationem habentibus! 
exponit), sunt : pulehra corpora (neque esse talia pos- 
sunt nisi pulcher quoque animus sit, quum pulchrum 
medium quoddam sit inter animi et corporis virtutem et 
rectitudinem, atque etiam inter terrestria et caelestia), 
pulchri animi, pulchra faedera mundi vel mathematico- 
rum el physicae, cum pulchritudine universi, divini 
operis, imo divini Zoo» se immiscentia, denique pulchri- 
tudo exemplaris illius ad similitudinem cujus mundus 
ab Intellectu formatus est, id est optimi ; quamquam 
tamen optimum pulcherrimum esse imo pulchrum ipsum 
ita intelligendum nobis videtur velut si optimum 
dicatur praecipua et necessaria esse causa pulchri a qua 
omnis pulchritudo et amor pendeat. 

Longe praeteriimus pulchrum istud quod quasi natu- 
rale donum hic aut ille sortiatur. Ex Timaeo intelligi 
potest Platonem, quod attinet ad hominem, tale pul- 
chrum spectare ut naturae humanae, universi generis 
humani sit potius quam hujus aut illius, et homini modo 
a divino opifice absoluto infuerit et reparari possit, — 
uno verbo puram naturam humanam eum intelligere 
qualis in primordio fuerit, qualis ab eo qui primordia 
hujus norit restitui possit, puram id est divinitus pul- 
chram (cognovimus enim e nonnullis dialogorum locis ? 
multa ac diversa, colorem, figuram, voluptatem, animi 
naturam, tanto pulchriora, perfectiora, propiora divinae 

conditionis esse et simul intellectui cognatiora quanto 
puriora sint).— Non aliter de disciplina virtutis quum agi- 
tur, Plato primum in dubio ponit virtusne vel etiam sapien- 
tia doceri possit! et simul eam sententiam profert neces- 
sariam illam in privatis sive publicis negotiis sapientiam 
niliil aliud esse posse ac fortuitum et divinum donum?, 
— deinde rem expedit probando posse sapientiam, si non 
doceri, saltem expergefieri interrogationibus, utpote: in 
omni intellectu innatam?, Ibi quoque igitur humanam 
naturam universam spectat, discedens a respectu hujus 
aut illius. 

Et quidem sapientiae genus et pulehri proxima esse 
cognovimus. Summum pulchrum idem est ac « revera 
existens » sive veritas, vel bonum. Secundum gradum 
pulchri tenent animus creatus, caelum, genus deorum, 
genus bominum qui ita informati sunt ut mundum 
quasi in brevi tabella referant, utque conjunctum cum 
animo corpus parvum mundum praebeat in quo omnia 
ab intellectu instructa intellectui inserviant, utque in hoc 
Gov pulehrum oriatur ex concentu animi se ipsum verten- 
tis et caelestis mundi ad corpus quoque illud quod animus 
regit attinente. Praecipua etiam venustas earum rerum 
quae sub sensus cadunt, figurae, coloris, sonorum, non 
potest oriri nisi a tali compage cujusdam corporis ab 
intellectu ad intellectum aptati. Homini autem in pul- 
chro norma est ex qua discit felix et perfectus esse, 
quum cupidines, contentiones, taedia vitae, commota 

bilis! aeque pulchritudini ac integrae valetudini corporis 
vel animi obstent ; ergo dum nil mortale curet et immor- 
talibus studiis deditus sit, divinae parti ejus omnia su- 
bigendo, immortalitatis particeps quantum humanae 
naturae licet, fit. 

Contra formosam humanae naturae speciem illam, 
partis et simul brevioris imaginis Zàov perfecti et divini, 
significatur in eodem dialogo hominem posse deteriorem 
fieri morbo, cupidinibus quarum rerum causa sive in 
pravo corporis habitu, sive in imperita educatione sedeat?, 
Quo quasi acciri et invocari videtur legumlator ut medi- 
cus quidam civitatum. Et quidem cum opere illo quod 
Respublica inscribitur arcte conjunctum esse Timaeum 
judicari potest, tum ex ipso hujus exordio, tum ex quadam 
similitudine illius qui quoddam perfectae civitatis exem- 
plar instituat et ad effectum adducere tentet, cum condi- 
tore mundi. Adde quod Plato ibidem, praeter quod suam 
civitatem in antiquis Athenis revera exstitisse fingit, sed 
in eo tempore cujus memoria tantum libris Egypti 
grandaevi servata fuerit?; insuper fabricam humanae 
naturae refert, nulla alia causa nisi quod suis institutis 
hanc in priorem sinceritatem et integritatem restituere 
appetit. | 

Hoc tamen notandum est in transcursu, quaedam, 
lumen, colorem, sonos, voluptates, ut vidimus, eo per- 
fectiora esse quo puriora et nulla admixtione adulterata. 
Contra humana natura,ut e diversis principiis com- 

pacta, dicitur non posse ad priorem dignitatem reduci, 
nisi contrariorum morum et naturarum in unum com- 
mixtorum temperamento, quasi undique cogendum et 
contrahendum foret quod diductum in multam singu- 
lorum ingeniorum diversitatem fuisset, ad restituendam 
in integrum naturam humanam. Ita in Republica 
Plato, quum alioqui pura servari genera hominum velit, 
tamen custodes civitatis tales debere esse contendit ut 
utramque indolem mansuetam vel $u5sogov et for- 
tem vel animosam iu se componant ! more genero- 
sorum canum. Item in Politico artem regiam texturae 
cuidam assimulat quum in civitate connubiis vin- 
cire opus sit. moderatum ingenium cum animoso in 
eumdem modum ac tela subteminis cuin stamine impli- 
catione et contexto conficitur?. Item in Legibus prae 
ceteris virtutibus temperantiam et modum extollit et 
artem in medio quodam consistendi?, de natura virtutis 
sicut de quibusdam aliis rebus quasi praecerpens cogi- 
tatum aliquid Aristoteli postea imputatum. Et quidem 
sive ex Timaeo, sive ex Republica, sive ex Legibus, 
praecipua virtus, sive justitia sive temperantia vocetur, 
uno verbo perfectissimus hominis vel civitatis status, — 
musica quaedam est, — et, sicuti soni intervallis dis- 

tinc, sive in lyra chordae, summa, media, ima con- 
centum servant, — ex diversarum concentu sive partium 
animi, sive tribuum, sive aetatum? conflatur, nec sim- 
plex et individuum aliquid est. Atqui contraria compo- 
nendo, et diversitatem in unum reducendo, eo ipso 
naturam humanam in civitate unicolorem ex diversa 
efficit, et versicolores mores? excludit. 


1. — Prorsus pulchrum pendet et quasi profluit & 
bono et vero, a revera « existente ». Cum bono et vero, 
in unum paene miscetur. Tantum ab his distinguitur eo 
quod in illo continetur nec ab illo sejungi potest conti- 
nuus is animi progressus ad bonum amore promotus; qui 
amor eo quod appetiit potitus, sapientia fit. At amor ille 
pulchri qui jam a pulchro isto quod illecebris volupta- 
tum corporis nititur se expedit, — priusquam in pulchro 
illo per se vel bono conquiescat, — qua imagine pulchri 
quasi alitur, qua specie pulchri movetur et oblectatur ? 
Tale pulehrum complectitur, tali pascitur ut id cum 
intellectu sit (qui nonnisi optimum quaerere potest), — 
dum iis rebus gaudet quae modum, numerum, concinen- 
tiam habentes, ad convertendam vim cogitationis ab iis 
quae sub sensu cadunt ad contemplationem veritatis 
ipsius intellectu tantum cognitae valent, aliarum pul- 
chriorum adhue cogitationem sua specie menti semper 
injiciendo. Sic laquearia mundi non tantum oculos pul- 
chro spectaculo retinent, sed etiam pulchriores astrorum 
motus et figuras et numeros menli suggerunt?, neglecto 

etiam hoc quod in his foederibus aeternum non sit et ad 
partitiones istas! diei et noctis, mensium, temporum, 
annorum circum quae vita humana versatur. attineat. 
Sic eliam in musica, disciplina illa astronomiae ger- 
mana, nihil pulchrum est quod non foederum quibus 
musica fundatur, ut pulehriorum, cogitationem injiciat. 
Id Platoni curae est docere, naturam pulchri vel felici- 
tatis haud minus ac scientiae vel veritatis naturam, 
rebus sub sensu cadentibus alienam esse, aut saltem 
pulelirum rebus quae sensibus percipiuntur non inesse 
nisi eis ipsis insit aliquid quod assequi cogamur ulterius 
procedendo et ideireo praetereundo eas; nec etiam pul- 
eherrimam rerum esse «cewxApaxa? illa quae in caelo sunt 
et visu id est sensu quodam contemplativo? et puro et 
cogitationi simillimo pereipiantur, quum visus quoque 
aliquid corporei habeat, — et quod visibile sit et sub 
sensu cadat nihil aliud esse quam opportunum aliquid 
et quasi igniculum ex quo primum cogitatio (8&i&veta), 
inde intellectus (vércw;) expergefiant, — ad summam 
Amorem quem in Convivio fingit philosophum esse vel 
dialecticum, non posse quominus ab iis rebus quae sub 
sensu cadant ad veqzà et veqxoo finem* id est ad optimum 
ut pulcherrimum per gradus progrediatur. 

Ne consistere nobis placeat in pulchro quodam quod 


1 Resp., 530 a. 
? Resp., 529 d. 

ad sensum tantum pertineat, Plato pulehrum omne ad 
puleherrimum revocat et reducit, ad vere pulchrum, 
imo ad fontem et principium et causam pulchri. In hunc 
fontem colligit et quasi retro urget ut inde profluat pela- 
gus omne pulchritudinis, universa pulchra sive rerum 
naturae sive humanae in eumdem modum ac nostrae 
aetatis physici quidquid in singulis rebus vere existens 
invenitur in quaedam foedera naturae contrahunt. /Esthe- 
tica Platonis modo magistri privatae et politicae virtutis 
est, cui nihil pulchrum est nisi summum pulchrum, pul- 
chritudo illa boni illius quo cietur divinusIntellectus,quod : 
ad effectum homo, quatenus Deum aemulatur, adducit, — 
modo physici qui causas et genera repetit, aeternorum 
foederum studiosior quam effectuum quatenus ii ad vitam 
humanam et artes pertinent. Ut enim dialecticus, ens pu- 
rum optimo et purissimo animi contingere Plato studet, ita 
physicus, id quod commixtum aut quadam oppositione 
immutatum sit in exordia resolvendo, aut sejungendo, 
(sive colorem sive sonos) ad puram naturam, id est ad 
quamdam veritatem et pulchritudinem reducit (mixturae 
et oppositiones quum aliquid simile sint commutationi- 
bus istis et vicibus in tragicis operibus usitatis, et pariter 
ciendo in unum confusa dolorem et voluptatem, sensus 
et affectus turbent ac titillent) !. Necnon naturae humanae 
quoque finem proponit ut in puriorem partem sui paene 
tota secedat. | 

Hac doctrina ex qua summum pulchrum cum ea re 
quam intellectus solus percipiat, vel cum ea cui notam 
suam quasi imposuerit intellectus, et cum bono simul 


1! Phil. 

(quando quidem nulla res intelligi potest nisi respectu 
cujusdam finis qui bonum sit vel optimum) conjunctum 
sit, illustratum est scitum illud in aesthetica praeci- 
puum scilicet: pulchrum ante omnia humanum aliquid 
esse, nec alia lege ceteras res poslea pulchri participes 
fieri ac ea secundum quam Zoo sapientiae et veritatis 
capaci ld contigerit, pulchrum humanum aliquid esse, 
dico, et eo ipso nunquam a naturae humanae fine, id est 
honesto et bono et veritate, sejunctum. — His magno- 
pere confirmatis, Platoni in posterioribus scriptis, vide— 
licet in Legibus !, licebit, quodammodo flectenti, ut vide- 
tur, sententiam ad consuetudinem verborum, de quadam 
pulchritudinis specie a justitia sejuncta verba facere, 
aut pulchritudinem animi quamdam a forma corporis 
sejunctam moliri; summa doctrinae stat, ut necessa- 
rium in aestheticis effatum : pulchrum ut humanum 
quoddam ab honesto et bono et vero pendere; omnem 
pulchritudinem cum vi cogitationis et intellectu ab Intel- 
lectu universo et exemplari illo quod optimum est pro- 
fluentibus, conjunctam esse; externae formae amorem 
nonnisi similitudinem quamdam esse per quam effinga- 
tur studium perquirendi non sibi tantum, sed aliis quoque 
et quasi in medium, sapientiam et bonum. 


! ou3& uf» xpo peti] óxótav a0 mpottAa ^t; XXAAXoG. 
Leg., 727 d. 

ARTES 


Brevis repetitio. — 1. Homo et naturae res. — 2. Artes ut oblectamenta 
otii, et luxuria; litterae. — 3. Imitatio. —4. Fabulae et mendacium. 
— 5$ Architectura ac hujusmodi artes, et de pulchro quodam quasi 
&y o1&cct; Artium verus finis. — 6. Musica vel summa artium et de 
vere pulehro. — 7. Immota ratio musicae et legum et relligionum. 
— 8. Interpretatio et disputatio; civitas quae nec crescat nec decres- 
cat. — 9. Transitus a musica ad scientiás; pura quaedam ratio pul- 


chri eL arlium. — 10. Institutio et musica totae se in politicam 
conferunt. 
Brevis repetitio. — Illam Platonis de pulchri doctrinam 


explanando, jam aliquid Politicae ejusdem delibavimus. 
Nonne enim amorem pulchri fontem esse honestorum 
gestorum apud heroas, ingenuos viros, in civilatibus 
liberis et a barbarie intactis, vidimus? Pulchrum ipsum 
quoque humanum quiddam esse agnovimus, ab honesto 
et justo non sejunctum. Simul ac de pulchri natura, ne- 
cessario de humano animali, id est, civili, praecipue agitur; 
quae vox « humani » ut nostro aevo mansuetum, aequum, | 
rationale, sonat, tum politicum et legibus temperatum 
sonabat. — Dehinc eum finem quem sibi proponunt 
philosophia moralis, Institutio, et Politica, scilicet, 
legem sive artem et naturam componere, a ratione pul- 

chri non diversam esse sensimus; imo eo ipso quod 
hunc finem petunt, aesthetica et politica (philosophiam 
moralem et Institutionem involvens) maxime inter se 
conveniunt. — Postremo etiam Civitatem legibus sive 
Intellectu temperatam praesumpsimus, quum intellexi- 
raus hinc mundum non mole sua tantum stare quantum 
optimi lege et idea gubernari et sustentari, hinc homi- 
nem ex utraque parte perfectum quasi aliquam rempu- 
blicarn bene moratam esse et quasi brevem mundum. 
Porro ut hie homo vere decorus et musicus apud quem 
mens et corpus vel animi partes inter se concinant, vel 
vera natura humana, comparetur, aut potius restituatur, 
id ipsum Politico philosopho mandatur. 


1. — In tali de pulchro doctrina paene homo tantum, 
utpote intellectu et sermone praeditus, in civitate impli- 
catus et glomeratus aliquem locum et numerum obtinet ; 
cetera pro aliquo habentur tantum quatenus puriore 
parte ejus intellectu concipi possunt ut se inserentia 
foederibus ipsis mundi vel Intellectus universi. In arbo- 
ribus, rupibus, agris, non est quod nos detinere possit, 
nec enim cum iis colloqui pote est ; atqui ingenuorum 
virorum conveniens habitus est per sermones sapientiam 
in humanis rebus privatis vel publicis quaerere. Xerxes 
narratur quum per Asiam iter faceret bellum Graeciae 
gesturus, insigni forma platano occurrisse cujus pulchri- 
tudine perculsus, eam veluti quamdam effigiem sacram 
magnificis ornamentis decoravit. Nempe talis affectus, 
cui nostra tamen aetas consentiret. ut. amabili, Bar- 
barum redolebat sententia Graecorum illorum qui Deos, 
vel vim naturae nonnisi humana specie mente concipie- 

bant, quibus nil pulchrius humana figura, nil praestan- 
tius corpore bene exercitato, vel civitate bene constituta 
videbatur, et qui Persis barbariam imputabant quod 
infame ducerent corpus nudare. | 

Hoc quoque notandum est : Meditabundus et secum 
cogitans solitudines persequetur, et eo ipso agros natu- 
ramque mutam amabit. Verum Socrati vel Platoni philo- 
sophari non est solum commentari secum, sed cum aliis 
colloqui. Aéyog simul ratiocinatio est et vis ipsa veri, et 
sermo, id est disputatio, id est veri indagatio mutua 
censura tutior. Quo ad quid magis consentaneum est ut 
homines utantur quam ad res communes gerendas, qua- 
rum negotium et cura jam civitatis vim ipsam continent? 
Cum civitate commixtum aliquid homo efficit, quum ex 
Platone partim imaginem verae civitatis ab integro infor- 
mante, partim secundum rem describente, civitas sit 
quasi locus singulorum virtutibus patefactus et simul 
veluti homo unus sit sed amplificatus, eademque magis 
una fieri possit vinclis et affectibus civium (quibus omnia 
communia forent !) vere fraternis non per similitudinem, 
sed re. 

Nec tamen haec Platonis et aequalium suorum ratio 
eo tendit ut natura omnino ab iis pro nihilo habeatur ; 
atqui cum ea quoque fit ut homo, Zàov tam congrega- 
bile in colloquium veniat dum eam vivis et loquentibus 
numinibus redundantem esse fingit. Etenim locus ali- 
quis, res, intra quae gens aliqua crevit, ut frequentata 
videntur esse copia familiarium et salutarium daemonum, 
nonne ingenio memoria innutrito fabulas suggerunt 


1 Resp., V, 457 d. 

quas philosophus interpretans in praecepta vertere 
possit ?! Atque ita forsitan e natura muta, velut e poetis? 
fabulisque eorum disci pote est ea quae ipsa nescit. 

E supra dictis jam conjici potest quid Plato de iis arti- 
bus et operibus quae voluptatem pulchri gignere ,profi- 
teantur senserit, et hanc sententiam in eumdem modum 
ac doctrinam de pulchro philosophiae morali et civili 
scientiae connexam esse. 


2. — Oblectamenta artium ut jucundam quietem vel 
ludum consideranti primum, Platoni omnibus his rebus 
potius videtur colloquium, quum eae illitteratis tantum 
et sermonis inexpertis loco cogitationis et liberalis cujus- 
libet negotii sint, et deficiens colloquium suppleant. Ita 
est musicae, tibicinarum, chorearum post obsonia?. 
Etiam disputationem de poetico quodam loco* talibus 
oblectamentis parem facit ut ab iis usurpatam qui non 
habeant peculiarem et propriam sive vocem sive cogita— 
tionem qua in sermone utantur. Ágendum esse secun- 
dum naturam suam, id est cogitandum et disserendum 
homini clamant etiam res et genus intellectus expers 5, 
nec assidendum tantum quasi spectaculo, quod quaedam 
dormitatio est. 

Ergo nempe Litterae et praesertim soluta oratione 
scripta, ut sermo quidam et viri boni sermo apud Plato- 


1 Vide Phaedrum. 
3 ' H * 7 * AY 1 1 » w/ *5uN« * 
X2. qp oUtot Aéouct Mà» XOÀAX Xat XXA&, loact Ó 090&V (Y 
AÉvyouct. Apol., 22 c. 
3 Prot., 346 c. 
4 Vide Prot. 
5 Phaedrus, 258 a. 

nem veniam invenient. Non omnino tamen. Non satis 
naturae congruere hoc sermonis genus Platoni videtur. 
Serenda sunt semina sapientiae in mentibus non in 
hortis litterarum ! Adonidis hortis similibus, quum ille 
cultus tutior sit et laetior, nec praematurum aliquid 
habens. Tantum valent scripta et bona quidem veluti 
praestantior ludus et memoriae adjumenta quae ceterum 
ante litteras inventas firmior apud homines erat. Inter 
potiora scripta? Plato leges et decreta et rogationes 
numerat quasi hoc sermonis genus tantum non in publi- 
cis negotiis sine causa foret; ex quo jam conjici potest 
quomodo artes et monumenta? a commodo et oblecta- 
mento privatorum ad communem utilitatem revocet ; 
neque alia ex ratione Solonem legumlatorem laudi 
dat vere poetam fuisse*. Neque tamen ipsae leges scrip- 
tae quae potius monumenta quaedam quam vivum ali- 
quid sunt* tantum virtutis habent; et copia legum uti 
non salutare est9. Plus valent status et forma civitatis 


1 Phaedrus, 275 a et seq. 

(quae paucis legibus continentur) vel vis qua primo impul- 
sa civitas movetur et vivit, et disciplina mores civium 
inforimans. Politicus potius magistri vel etiam medici ! 
partes tenet quam legumlatoris. Civitate et disciplina 
recte institutis, singula quaeque in vita gerenda e bona 
cujusque civis indole et institutis manabunt. In Platonica 
republica hoc sane pro libertate est non multis legibus 
cives contineri, potius moribus et disciplina, id est volun- 
tate bene instructa, quam legibus ad commune bonum 
adduci. 

Secundo aspectu, illecebrae artium ex Platonis senten- 
tia cum sumptu privato vel publico magno conjunctae 
sunt. Ád fruendas eas divitiis opus est; quae nonnisi 
abradendo ex alieno, bella gerendo, fana spoliando? pa- 
rantur. Ideo cum luxurianti et turgida civitate, non cum 
sana et suis finibus contenta congruunt; in qua non 
magis locus est pictoribus, poetis, saltatoribus? quam 
coquis et medicis. Opificibus supellectilis et muliebrium 
ornatuum, ciniflonibus, scortis, poetas et artifices exae- 
quare Plato videtur, obsoniis et unguentis tabellas et 
poemata. Etenim parvam civitatem certis finibus et 
numero civium terminatam animo percipit nec tam dissi- 
milem revera existentium civitatum in quibus, ut vidi- 


mus, professorium munus sophistaruin judicabatur ali- 

quid supervacui prae celeris artibus habere et modum 
excedere non magnae reipublicae. 


3. — Aggrediamur nunc eam vim qua paene omnium 
artium ratio necessario nititur : aemulationem naturae. 
JEmulatorem naturae parvi facit Plato sophistae eum 
assimulans inanium simulacrorum molitori! et de omni re 
captiose disserenti et ita ut hominem peritum ludat in iis 
rebus quibus tantum non alienissimus sit. Non aliter imi- 
tator vel poeta vel pictor primum nihil quod vere existat 
condit, sed quasi umbram tantum procudit et imaginem 
vanam qualem remittunt specula? vel lympharum spe- 
culum (perparvi rnomenti effectus prae ceteris rebus 
naturae). Pictor qui lecti imaginem effingat tertio gradu 
distare dicitura vera natura rei quum etiam fabro tignaro 
vel opifice lecti humilior sit ?. (Videlicet alterum illum 
imitatorem et artificem Plato tacite segregat qui per 
litteras et syllabas zzv ccía» rerum refert, de quo in 
Cratylo * verba facit et quem legum conditori assimulat). 

Praeterea, sicut de sophista dictum est, imitatori simu- 
landum est universarum rerum quas suis imitamentis 
complectatur se esse peritum. Imperatorem vel medicum 
et alias personas effingens et loquentes inducens, opor- 
tebit ut in hunc vel illum se vertat, et populum saltem 
falsa imagine hujus vel illius ludat, eam opinionem ei 
afferendo se non tantum verba et habitum. utriusque 


' voice (Sophista, Phaedrus). 
? Resp., X, 595 d. 
3 Resp., X, 597 e. 16v toU xgixou apa evvisaxos &n5 tc qUcsugG 
piene xaAetg. 

assecutum esse, sed propriorum utriusque negotiorum 
peritum quoque esse. Non est is quem videtur, non ei, 
non ejus operibus inest scientia illa quae inesse videtur. 
Non aliter histrio aliquis totus se inserens in eos quorum 
mores exprimit, quasi alienus a se fit; et simul ea quae 
dicit aut facit naturae veri repugnant. 

 Hocce insuper imitatores et praecipue poetae prola- 
buntur. Non sui compos est poeta, sed quae profert effundit 
quasi instinctus; et quum pro hominibus in diverso 
statu et variis atque etiam contrariis affectibus com- 
motis ei verba facienda sint, contrarie dicendum erit et 
diversa de uno!. — Imo vis imitandi praeter quod serio 
cuiquam negotio repugnat? et obstat quominus ei totam 
operam dedamus et homines unius muneris simus, ita se 
extendere solet ut circa viles mores et humilem statum 
et sordidas res plerumque jocetur, ut si quis mulierem 
viro conviciantem, vel parturientem, aut homines pravos 
ex vino turpia loquentes, aut servos, et omnem vocem 
vel sonitum strepitumve avium, animalium, trochlearum, 
quidpiam fabricantium aut agentium, ventorum, grau- 
dinis, simulet. Apage hos versipelles! Porro tali lusu 
animus turbatur et sibiderogat. In Legibus ergo comicam 
imitationem? huic proximam quae quantum momenti 
seria habeant quasi docet, sed cui tamen nemo in civitate 
nimium studium adhibere debebit, demandari vult servis 
et mercenariis peregrinis sicut ejulatus in funeribus 
conductis choris Caricam Musam* colentibus. Civibus 


! Leg.. IV, 719 d. 

satis sit civis munia gerere!. Non omne tamen imitandi 
genus Plato prohibet, sed praeter quod vim imitandi in 
quamdam virtutum aemulationem vertere intendit, viro 
moderato in dicendo narrandi genus quod particeps sit 
imitationis et narrationis simplicis? (àx33, 3voyfjotc), sed 
plus hujus, concedit, et vetando eum nonnisi bonorum 
aut boni aliquid peragentium figuras induere et expri- 
mere, eo ipso legem adumbrat qua poeta vel fabulator 
teneri debentur, scilicet : viri boni figuram exprimere 
utendo genere orationis cum viro bono congruente ; 
quod quidem exemplar plane repraesentant Platonis dia- 
logi quum viri ante omnes sapientis et boni vitam 
referre se profiteantur fere nunquam utendo imitatione 
nisi cum narratione mixta. — Ex eodem Reipublicae 
loco de imitatione quo nitimur , in transcursu intelligi 
quoque potest quem in modum musica illa quae fere 
omnes bonas artes comprehendit cum oratione etiam 
conjuncta sit, quum de illo qui omnia vel deteriora 
simulando operam impendit, id animadvertatur quod illi 
numeros et harmonias orationis variare necesse erit 
congruenter cum variis figuris et moribus quos exprimat ; 
neque unum tenorem sua oratio quasi non compos sui 


habebit?. — * 


4. — Ab imitatione ad ficta et a fictis ad poetarum fabu- 
las transitus facilis est; quae fabulae de Diis sunt ac de 
Orco, et deos iisdem affectibus et sceleribus ac homines 


! Resp., Ill, 395 c. 
? Resp., III, 396 d. 

laborantes, ac multiplices figuras induentes nobis depin- 
gunt falsa imitatione! et formidinem mortis augent 
injustisque spem dant adjutores in scelere deos sibi mu- 
neribus parandi, et multa alia mentiuntur, tantum tamen 
inter se discrepantes quantum poetarum sententiae de 
vero bono et de justitia. Publica utilitas postulat ut corri- 
gantur, recidantur, in melius ac verius mutentur hujus- 
modi fabulae fortuito et instinctu quodam potius quam 
consilio elaboratae. Tantum valent poetae eorumque 
opera quantum sapiunt et sapientiam docent et bonis 
disciplinis non occursant. Et quidem fabulas cogens 
redire ad officium similitudinis et figurae cujusdam per 
quas accommodatiores bonae civitatis institutis mores 
civium reddi possint, nihil. praecipit Plato cujus non 
exemplum ipse protulerit, quum poeticis mythis saepe in 
scriptis usus fuerit vel refectis et concinnatis et quasi 
detortis, vel plane inventis, in utroque casu antiquitatem 
redolentibus et ut quaedam a vetere sapientia tradita se 
ferentibus. 


Ut imitationem tractans, Plato normam quam scrip- 
tores respicere debeant duci vult ex illo genere imitandi 
et quasi perfecta imitationis idea quae aemulatio, boni sit, 
ita consentaneum est, mendacia fabularum attingentes, 
in mendacio illo utili et necessario dieto ac rectoribus 
civitatis licito, nos commorari, quum quidem Plato 
hoc vel illud, modo imitationem, modo fabulas ex 
artium ratione quasi decerpat, postea civili scientiae 
inserat (cui etiam omnes artes subjicere intendit). — 


1 Resp., II et III. 

Quae vero exempla liciti hujus mendaeii. Plato nobis 
praebet ? — Nempe, id in animis civitatis custodum 
lnpressisse, patriam ierram vere genitricem! (ut 
saepe a poetis relatum est) et magistram quoque eis 
fuisse omnium rerum quae didicerint, et ita omnes in 
civitate fratres esse, sed tamen e diversis metallis con- 
flatos porroque non ad eadem munia natos, — vel etiam 
neminem felicem esse posse nisi bonum. Quae omnia 
nobis magis similitudinis veridicae cujusdam melius 
quam rationes in animis debitos affectus impressurae, 
quam mendacii speciem habent, — nisi forte intelligen- 
dum sit nullum loquendi modum quo veluti figura utamur 
in similitudinein. posse verti quin. prius ad litteram 
acceptum fuerit (quae sane sententia alti et acuti ingenii 
est). Quidquid id est, licitum et non licitum mendacium 
dissimilia inter se sunt eo, quod hoc sive voluntarium ? 
sive non, inscitia vere est et fallacia. Sicut. homo 
ex eo ipso homini inimicus est quod sibi inimicus sit?, 
ita mendacium quo alium fallimus nihil aliud est 
quam posterius subortum simulacrum (9orepov veYov$g 
e(29Xov) quod affectum animi nostri se ipsum fallentis 
exprimit. Sicuti quadam imperfecta cognitione boni, 
haud satis necessarie ad bonum peragendum impel- 
limur, ita, ex boni et veri propinquitate, cognitio quae- 
dam imperfecta veri, vel inscitia non sul conscia in. 
aliquo homine, eum potest efficere non veracem ; quo fit 
ut mendax, non, ut sibi confidit, eum quem fallit hac 
scientia vincal et exsuperet quam ei intercipiat. Item in 


! Resp., III, 414 d. 

Gorgia et Phaedro! rhetoricam tractans velut artem 
quamdam $&peciem justi injusto induendi, Plato, ut ita - 
dicam, cogit rhetoricam in dialecticam vel scientiam justi 
se vertere, quoniam qui velit justum pro injusto putari, 
melius suadeat quae velit si justitiam noscat quam si non 
noscat; et hoc nempe tacite intelligendum est, quum 
didicerit justum rhetor, non jam fore ut possit consilium 
ex alia agendi ratione capere. 

Porro vere mendacio fabulae poeticae referendae 
sunt quatenus nil bonum docent, nullam sapientiam 
gignunt ; quarum tantum speciem el poeticum colorem 
excogitatae a philosophis principibus in civitate factis 
fabulae retinent. Figuris? opus est etiam in philosophia 
ad effingendum quod aegre mente concipitur; quanto 
magis ad inserendos popularibus animis debitos affectus 
sine quibus respublica manere non posset, quum verum 
suadere tam arduum sit?. Atque de hoc tantum agitur, 
scilicet de corrigendo in melius traditas et exoletas 
fabulas quasi sponte sua ac fortuito natas, quasdam 
tamen specie veteris sapientiae conspicuas, aut earum in 
locum sufficiendo alias et veri propiores et animis salu- 
briores, imo (quum consilio elaboratae fuerint, non caeco 
quodam instinctu editae) tantum scientiae compleetentes 
quantum absumere possint medii ingenii. homines nec 

. ad philosophiam omnino dediti. Aliquid. disciplinae et 
doctrinae huic generi fabularum inforet, sed translatum 
in eorum sermonem qui simulacra et umbras pro veris 
putant ab illis qui descendere in'coetum eorum non recu- 
saverunt eosque ducere per simulacra boni et justi, ut 
exemplaria horum antea contemplati. Sicuti inscilia, 
scientia in proximum transilit, illa mendacio, haec fabula 
verisimili. 


Attende in transitu ut fabula aliquid veteris sapientiae 
retinere videatur, et aetatis prioris nondum inclinatae, 
ad quam Plato se advertit, quum fingit in Timaeo suam 
Civitatem in antiquas Athenas translatam !, atque ita 
veram e commenticia factam, Et id in aetatem priorem 
transferre quod ut futurum in reliquo tempore volvitur 
animo, vel quod ut veritatis aeternae particeps concipi- 
tur, quasi mythicum quodammodo est. 

Verum planius mera fallacia induci videtur quum agi- 
tur de praescriptis ad connubia attinentibus et de offu- 
ciis illis quibus utendo procreatio liberorum nunquam 
deterioribus obveniet et hi fortunam tantum culpabunt, 
non magistratus qui sortes scite corruperini?. Sed hoc 
notandum est quaedam apud Platonem lepide dici et 
cum eigove(a, neque verbis ipsis quibus scripta sint 
intelligi deberi ; item meminisse necesse est apud eum 
verum idem ac bonum esse (non bonum aliquid certe ex 
humili quadam privata et publica utilitate collectum). 
Sed ante omnia id animadvertendum est, Platonem 

simul atque conditorem (cbucczv) civitatis cujusdam in 
mente informatae, philosophum quoque esse primordia 
communis generis humani vitae perspicientem, ila ut 
naturam civitatis fere tantum ad ingenitam sinceritatem 
revocare ! in animo habuerit. Porro dum in locum arbi- 
trii sortem, in locum sortisvel naturae praescriptum 
quoddam callidum et providum a magistratu vel legum 
conditore supponi vult, et insuper simulationem quam- 
dam adhiberi rei sorte non imperio gubernatae (quum 
praescriptorum impatientissimum aliquid sit vis tam 
belluina generandi) nonne quod e natura sit omnis 
legum ordinis quum oriatur, recludit? Id est : per gradus 
iminutare et vertere quod natura est, decipientibus com- 
missuris utendo. Necesse est ut et legum conditor et 
illae leges quae tamen ut intellectui congruentes pol- 
lent, quasi sophistam agant cum ea parte animi quae 
naturae pecudum aliquid retineat, et mendaciis utantur 
cum eo quod irrationale animal sit. Quidam ordo rerum 
vel altera natura consilio instaurata in natura rerum 
oriri nequit neque in multa saecula fundari nisi in illo 
denique natura fieri ea videantur quae consilio paucorum 
fiunt. Necnon cum lege ipsa naturae cujus sortes quasi 
imago sunt congruere videlur illud procreationis insti- 
tutum paene tantum optimis permissae. Átqui dolo pro vi 
uti vult Plato legum conditorem quia dolus cum vi ipsa . 
naturae aliquid simile habeat, et quia is qui dolo vel per- 
suasione inducitur ad efficiendum id quod intelligere non 
posset quantum bonum sit, sibi videatur libenter agere?; 

et in exordiis tantum civitatis vel etiam juvenum institu- 

tionis dolo et mendaciis salutaribus utendum esse inten- 
dit, videlicet donec navis (ut ita dicam) plenis velis in 
altum feratur ; et quidem quod mendacium vocat saepe 
tantum pro figura accipi potest. 

Necnon inter figuras vel similitudines, vel mythos 
quibus sua cogitata Plato eipovuxog simul obumbrat et 
recludit, memorandum est quoque verba illa duo sensus 
significantia quorum ambiguitate decipi se simulat (ut 
videtur), et una nititur veluti vi quadam sermonis (A2you) 
dum se tollit ad altas quasdam sententias. Ita menda- 
cium licitum, vel non, tractans, verba qeó8ec0ot, dQe03oc, 
yeuSég!, in duos sensus accipere videtur quum ex 1is 
verbis intelligi possit error et hujus qui se ipsum fallit 
et illius qui ab aliquo fallitur. Ita etiam quum pulchri 
amorem ? illum omni musica excitatum et nutritum ut 
finem et fastigium ipsius musicae ponit, is amor simul 
intelligendus est ut pulchri ipsius studium? et ut amor 
pulchrae faciei alicujus cum pulchris animi moribus 
conjunctae* ; quae ambiguitas ut magni momenti in 

Platonis doctrina de pulchro notanda est, quum signifi- 
care videatur ad verbum naturam pulchri humanum 
aliquid esse. Prorsus haec et talia! illius cultoris A5yov- 
sunt qui exactum sermonis et rerum, verborum et cogi- 
tatorum consensum probat. 


Quod attinet ad fabulas poeticas, si durius eas nobis 
carpere videtur, quum eaedem nos post multa saecula 
pulchritudine sua capiant et admiratione afficiant (et 
quidem multa in Homero laudanda * esse Plato fatetur 
quamquam non omnia), hujusce rei ea ratio habenda est 
quod eas fabulas pro fabulis nos accipimus, non ut vera 
docentibus ; Graecis autem poeticae illae fabulae et divi- 
nae relligiones e quibus ratio et norma vitae ducitur 
unum et idem erant. Homeri opera imprimis omnes: 
vitae disciplinas continere putabantur et fere pro libris 
sanctis habebantur. Porro consentaneum est et Plato- 
nem et quisquis penetralia purioris de deo doctrinae 
sive in sacris secretis sive cujusquam philosophicae 
scholae sectator ingressus fuerit, obnixe iteravisse fabu- 
las atque omnia quae poetae narrant saepius mendacia 
esse et perniciosa quaedam, et necesse esse, in civitate 
bene morata, ut emendentur poemata, et cogantur poe- 
matum auctores nonnisi vera et bona de Deo, de justo, 
de felici sentire et proferre; quum hi pro vere sapienti- 
bus a populo tum putarentur et paene ex iis tantum vel 

recitantibus, vel in theatrum personas inducentibus 
populus rationem vitae et doctrinas de diis acciperet. 
Haud aliter Plato Homerum et praecipue tragicos poe- 
tas carpit ac si quis emendare tentaret non poesim tan- 
tum, sed opiniones de rebus divinis et simul mores, 
eaque ad veriorem rationem adducere. Tunc maxime 
poesis et mythologia non prolusutantum haberi poterant, 
sed conjunctiores quam nunc erant cum vitae ratione. 
Atqui nullo tempore profecto ab ea possunt disjunctae 
esse litterae et poesis, nec fas est ; et Platonicae senten- 
tiae vis non de rebus aetatis suae tantum valet, sed 
latius patet et rationi universae et aeternae honestarum 
artium se inserit. 


9. — Superest ut de architectura ceterisque hujusce- 
modi artibus, et postremo de musica loquamur. Quod est 
architecturae et artium cum ea connexarum, scilicet 
picturae, sculpturae, et ceterarum hujusmodi, hinc 
Plato in suam civitatem vel potius sua castra perpaucos 
opifices in solis artibus quae ad usum vitae necessario 
pertineant versantes admittit, illinc (ut qui non sine 
causa forma dialogi utatur, utpote aliquando secum 
discors), retexere orationem videtur, quum in figuris et 
aedificiis et aliis operibus exhibitis ab artificibus qui 
inventi fuerint apti ad venandam pulchri et decori natu- 
ram !, inesse dicat aliquid ingenuum, liberale, bene mo- 
ratum quod quasi salubris aura per aures et oculos adve- 
niens jam a teneris animos ad similitudinem et studium 
pulchri adducat?. Sic etiam (atqui ea quae de omni 

imperii apparatu, maenibus, portu, navibus, publicis aedi- 
ficiis memorat, verisimile est ad architecturam quoque et 
ceteras artes hujusmodi pertinere) modo Pericli ceteris- 
que civitatis rectoribus videlicet &ovixóg vitio vertit! 
quod sedulo et multo sedulius quidem quam praesentes 
reipublicae rectores civitati ea quae appeteret paraverint, 
nec meliores reddiderint cives, imo ingratos in se fecerint, 
modoillum Periclemsine ulla exceptione laudat quod illam 
mentis sublimitatem quam magna incepta poscant ingenii 
acumini adjunxerit?. Certe placet Platoni dictum illud 
poeticum « ut ahenei et ferrei potius quam terreni sint 
muri »?; nec putat, Homerico verbo utens « respublicas 
e quercu aliqua aut ex rupe fieri potius quam ex moribus 
qui in civitatibus sint* ». Quibus sententiis, ut pulchrum 
e bono pendere prius statuit, ita neque apparatum regni 
quidquam esse sine validis civitatis custodibus, neque pu- 
blica aedificia magnifice exstructa et ornata nisi salubres 
etintegros mores redolentia ac referentia nos admonet. 
Eadem urbis ac hominis conditio est. Corporis forma 
alicujus pretii est nonnisi cum animi virtute conjuncta. 

In artibus hujuscemodi parum consistit Plato. Atqui 
architectonica opera cum quibus pictoris et sculptoris 
opera quasi concinunt, molem suam habent, neque earum 
ratio ab utilitate publica et communi bono facile detor- 

queretur, quum quoddam civile instrumentum et orna- 
mentum sint et quodam civili consensu fundentur ; nec 
more artium illarum quae voce et verbis volantibus, 
vel motibus constent, huc illuc verti possent nec inflecti 
contra bonos mores. — Adde quod ex sententia Platonis, 
ut videtur, ceteris artibus sermo et musica multo ante- 
cellunt ut vivida quaedam vis quae cogitationis, animi, 
corporis motus moderetur, nec saxa et lignum compin- 
gat, verum vivos homines. Praestantius est id quod ad 
animos recta pertinet, nec tantum stat, sed more viven- 
tium motum habet. — Platonis es$ hoc pulchrum ver- 
bum : « simulacra deorum gratissima et potentissima 
quae domi possidere possimus!, esse patrem, avum, 
matrem senectute solutos, quos ubi quis honoribus ornat, 
gaudet deus ». Contra artes has quae regiae arti morali 
vel politicae se inserunt et ad orationem et officium 
agendi et motus recta pertinent, opera illarum aliarum 
quae quidem Plato cum naturae fetibus in unum redigit, 
aliquid immoti et muti habent et pro quodam loco et situ 
sunt, salubri quidem si pulchra sint, intra quem animi 
aluntur ?. 


De his artibus ita loquitur Plato ut si in iis ratio imi- 
tandi levis momenti foret. Ratio fere tota hujusmodi 
operum ex hoc videtur constare quod tanto pulchriora 
et coneinniora fiant quanto saniorem animum exprimant, 
ut in bene morata civitate nata et ab ingeniis et animis 
liberalibus et moderatis profecta?. Hoc ipso Plato inten- 

dere videtur eam legem esse honestarum et pulchrarum 
artium, et videlicet non tantum harum de quibus in 
praesenti agitur, pulchrum consequi, quod pulchrum e 
numero et harmonia et musico quodam constat, qui nume- 
rus et concinnitas sive cum oratione sive cum alio quodam 
genere agendi conjuneta, non potuerunt quominus a bono 
animo profecta fuerint. Hoc loco cui alluditur simul 
natura pulchri memoratur qualem antea explanavimus 
e Timaeo et Philebo, et norma et finis quam consequan- 
tur iis artibus proponitur quae supra incusatae sunt 
quod totae in imitatione et in mendaciis fabularum ver- 
sarentur. Et pulchrum illud idem est ac sanum et salubre. 


6. — Ergo pulchrum et decorum musicum aliquid est, 
et jam quidquid in honestis artibus animo salutare est 
jam totum in musicam se conferre videtur, quae artium 
omnium politicae et ethicae cognatior est et ipsa in 
pulchri amorem se confert!. Partem eam superiorem 
musices quam antea attigimus praetereamus. In Repu- 
blica de musica quoque modo ut peculiari arte agitur, 
modo de ea cui ceterae artes se inserunt quatenus opera 
earum numerum et concinnitatem habent; nec aliam ob 
causam se inserunt quam quia cujuscumque artis opera 
affectum animi cujusdam et cogitationes quas is secum 
colloquens pascat, ideoque quasi orationem hujus expri- 
munt quae quidem suum numerum et tenorem habeat, 
— et quia ex alia parte, Numerus et harmonia non sunt 

nisi quamdam orationem vel affectum mentis sequen-- 
tes!, Musicam auiem ut peculiarem artem tractans, 
(detractis sermonibus et fabulis) sed tamen ad cultum 
animi pertinentem in eumdem modum ac gymnasticam 
ad corporis cultum, Plato ex harmoniis (vel modis) duas 
tantum retinet, ut minime querulas vel molles aut vio- 
lentas, sed moderatas, unam cum affectu et statu viri 
fortis pericula oppetentis congruentem, alteram cum 
viri sapientis mitiore fortuna, docentis, orantis, admo- 
nentis?; ex instrumentis tantum lyram et citharam ad 
usum urbanorum, fistulam pastoribus idoneam. Atqui 
sane ita intelhgenda est haec musica non ut aliquid 
extra communem vitae cursum, sed ut numerus qui- 
dam orationem vel gestum et incessum temperans et 
in quemdam decorum cantum vel seriam saltationem 
ea vertens. 

Reipublicae scriptori tamen haud magni momenti 
arlium opera esse possunt, nisi arcte cum moribus et 
eximia virlulis arte connexa, — quum puriore parte 
earum, ulputa musicae, philosophus ac custos civitatis 
quem Plato informet, ad caelestem quamdam mathema- 
ticam se extollat quae veluti prooemium est scientiae 
« vere existentis » et optimi. Et quidem philosophos 
instituit, non quwx2oug et ouAc0sapóvag choros omnes 
concursantes, pulehrorum colorum aut figurarum aut 
vocum cupidos, pulchri autem per se naturae ignaros. 
— In Legibus autem homines quasi de medio sumpti 
fortuna quadam fruentes legibus et institutis forsan 

audaci et astuto consilio, vel feliciter in unum congruen- 
tibus rebus! invectis, sed bonis, ita componendi sunt per 
ludumse in gratam disciplinam vertentem ut,cum iisdem 
institutis quibus fundata sit, civitas durare possit. Etenim 
quum a voluptate et dolore ut a duobus fontibus? uid- 
quid ad mores attineat proficiscatur, ex illis omnis disci- 
plina pendet, et circa utrumque temperandum et regen- 
dum ita ut voluptas eum eo quod bonum esse judicetur 
conjuncta sit, leges seu puerorum institutio versantur; 
atqui recta et liberalis institulio non est nisi per ludum, 
ut si puer ludendo praedisceret cum parvis instrumentis 
ea gerere et amare quae sibi viro facto perfectissime et 
serio gerenda erunt in quovis munere?. Ad ludum 
(xaibuxv) igitur et simul ad educationem (xaieíav) qua 
ante omnia non minus ex Legibus quam e Republica, 
mores et civitas stant, musicam et choream Plato redu- 
cit; quo ludo in diebus diis festis locum habente homi- 
nibus redintegratur recta voluptatis et doloris * ratio qua 
pueri imbuti sunt, ita ut non aliud ament, aliud laudent 5. 
Natura ludunt cetera animalia, id est, praecipue in juve- 
nili aetate non quiescere possunt sed saliendo et vocife- 
rando gaudium et vires effundunt; homo autem ludum 
et gaudium numero et ordine concinnat et in disciplinam 
quamdam vertit. Inde musica et choreae. 


7. — Porro non ex voluptate tantum pulchra erit 

musica vel saltatio, sed ex eo quod imitatur vel expri- 
mit vel quasi praecerpit dicta aut gesta moderati et fortis 
viri. ÁAtqui sicuti numerum et harmoniam nonnisi ora- 
tionem et gestum sequentes Plato patitur, et contra genus 
orationis pedestris, necnon expertia lyrae poemata ! haud 
magni facitet potius suspecta habet, ita incusat poetas quod 
omnia inter se repugnantia miscere?, colorem modosque 
feminarum vel servorum cum verbis virorum, aut nu- 
meros gestumque ingenuorum cum numeris et oratione 
admodum diversis accommodare soleant, et quod etiam 
numerum et gestum (cy/uata) a modis divellant, modos 
rursus et numerum a verbis, tibias et fides a cantu et sal- 
tatione. Adeo musicam quamdam cogitat rationi vivendi 
et agendi se infundentein ! 

Etenim eam rationi vivendi se infundere necesse est 
ideo ut legibus civitatis quisque, non vi coercitus, sed 
sponte sua et libens obtemperet. Atqui eo inter se con- 
veniunt el musica et leges quod diversa cantus genera 
quae nec miscere nec mutare olim fas essel, v2uot (xi0a- 
po3wx2:) vocabantur?, et quod cuique civili legi Plato 
praescribi vult veluti prooemium ad persuadendos animos 
accommodatum. En igitur utilibus fabularum inendaciis 
de quibus in Republica dictum est, ad inserendos animis 
praecipue juvenum debitos affectus adjiciuntur cantus 
(083231) quae vere cantiones (£z«c3a!) sunt. 

In musicam igitur incidimus quae non circa fictas 
quasdam fabulas versatur, verum ludis, orationibus homi- 

num in civitate, ordinem, numerum et concinnitatem 
affert, omnes artes in se contrahens, vel etiam sculp- 
turam et picturam (quum vivas figuras effingat), et 
architecturam (si modo urbs viris potius quam muris 
constet), et quae ipsa fit quasi prooemium civilis et pri- 
vatae virtutis. Quae quum 1ta sint, ludorum genus vel 
musica, seu noventur, seu immota maneant, maxi- 
mam vim habebunt ad civitatis leges seu labefaciendas, 
seu firmandas. Atqui Plato ut felicissimam fovet illam 
civitatem cujus leges per tam longum tempus immotae 
" fuerint, ut nemo meminerit neque audierit alias leges 
.unquam fuisse, neque videlicet quomodo illae olim ins- 
titutae fuerint. Laudibus effert ergo /Egyptios quod apud 
eos non liceret figuras effingere neque modis utt nisi 
iisdem quae jam multis saeculis antea praescripta fuissent 
ut natura pulchra et vere recta?, et uno verbo qualia 
non exsuperari possent ; quum persuasum habeat nova- 
rum rerum studium nonnisi a nimio voluptatis amore 
oriri. Inde genus poetarum? insectatur quod verae natu- 
rae musicae obliti et rationem voluptatis tantum sectati 
populo morem gerere* et blanda Musa uti suerint, 
nedum viri boni musicae periti, vel judicis cujusdam 
instituti. suffragium petant, contra feminarum et ado- 
lescentiuim qui titillari et concuti et turbari ament, 1mo 
humiliorum assensu nitentes; unde orta foret theatro- 
cratlia?, id est, sive in musica sive in republica effera 

quaedam et universa impudentia vel audacia eorum qui 
melioris opinionem non jam vereantur. Igitur ita civi- 
tatem instituit ut tragicis chorum dari non fas sit nisi 
eorum cantus a magistratibus probati fuerint ut consen- 
tanei cantibus in civitate usitatis et laudatis!. — 

Civibus autem esse poetis licebit, quinquaginta apnos 
natis (quà aetate non jam eos deceret in festis choris 
canentium et saltantium videri), nec poetis datum erit 
publica praeconia vel poemata quae in urbe recitaturi 
sint.componere, aut liberis Musis uti, nisi à magistratu 
educationi praefecto electi sint ut qui insigne aliquid 
patraverint? aut virtute praestiterint, vel etiam si opera 
eorum minus dulcia forent (v5, vovctxx) : quum videlicet 
summum musicae virtus privata et civilis sit , et ex hac 
pendeat quid imnusicum, quid pulchrum sit. 

Simul ac de musicae generibus quae quidem solemni- 
bus politicis et sacris subjungit, Plato statuit, hinc quoque 
honores diis habendos esse, illinc quid de Deo sen- 
tiendum sit, decernit. Patrocinia etiam illa quibus diversa 
numina diversa hominum negotia, artificia, ludos, for- 
tunas, aetates foveant in ordine quodam fere necessario 
collocat, mythica ad quamdam veram et philosophicam 
rationem reducens. Et super instituto numinum cultu 
non minus ac de musicae legibus, impensam libidinem 
novandi, dissentiendi a ceteris pro sua parte, ac suae 
privatae opinioni indulgendi refrenare intendit, carpens 
feminas, somniantes, aegrotantes quod sacra vel in 
aedibus habere velint, diis, geniis, deorumque filiis 

sacrificia voveant, domos, vicos, locos seu puros seu non 
aris impleant *. 


8. — Superest ut perpendamus simul et interpretemur 
Platonis illa de musica instituta et praecipue immotam 
illam artium rationem qua ex ejus sententia diuturnitas 
ceterorum civitatis institutorum niteretur : quae quidem 
aliquid paene portentosi habere, et praetér opinionem 
recentis praecipue aetatis esse videntur. Nec jure. Ut 
pulchri naturam, ita musicae rationem perspexit et explo- 
ravit, et quidquid in aestheticis certum et fixum est 
Platonica jam doctrina continetur et a Platone perspi- 
cuum faclum est. Quae vero perspicua facta sint, vel 
instituta illa de quibus inter omnes conveniat, consue- 
tudine accidit ut simul probentur et taceantur, — mox 
ut ab eis diversa de iisdein rebus instituta ac minus ad 
imam naluram rei quam ad causas adjuvantes pertinentia 
conjecturaque contenta in lucem proferantur, locum 
verorum institutorum (quamquam ab eis sejuncta man- 
cum et claudum aliquid sunt), occupent, — illa autem 
inter portentosa et inaudita rejiciantur. Atqui verius quam 
quisquam naturam et vim musicae sive honestarum ar- 
tium expressit is qui eas reipublicae subjunxit. Nec quid- 
quam insolitum vel mirificum sed potius obliteratum nunc 
et omissum edidit is qui musicam morum disciplinae quae 
simul ludus foret assimulans, maluit ingenita et in ani- 
mos leniter instillata virtute cives publico bono libenter 
inservire quam legibus coerceri. Quaedam quidem horum 
Platonis placitorum ad aetatem ejus praecipue pertinent 

et nonnisi respectu aetatis ejus intelligi possunt; sed in 
summa in posteram nostram quoque aetatem vaticinatur, 
quum quod aeternum sit complectatur. 

Primum certe nulli alii licuisset tam acerba poetis 
objecisse, nec sane ei licuisset qui neque poesim ipse atti- 
gisset, neque vim et colorem poeticum generi scribendi 
multum a poesi diverso, adhibuisset, neque, ut Plato fuisse 
videtur, musicae amantissimus fuisset. Non aliter ei magis 
quam cuiquam alii par fuit subjungere legibus ac justi- 
tiae jd quod naturae sit scilicet vim ac opes, et hanc 
sententiam proferre, justitiam aliud esse ac quiddam ab 
infirmis excogitatum et a parum fortibus qui timore 
tantum injuriae subeundae justitiam amplectantur ; — 
quum ipse natu et amicitiis optimatum esset, Critiae 
cognatus, aliquamdiu Dionysio ac filio ejus familiaris, 
rem habens. Haec munera, poeticum ingenium, opes, 
nobilitatem, potentiam, qui praegustavit, quum aliquid 
majus et melius his cogitaverit, id non temere, sed 
utrisque comparatis praepollere profitetur ; secundum 
dialecticae rationem ad culmen boni per debitos gradus, 
nec omissis et illibatis quasi mediis bonis se sustulit 
contraria continuo progressu componens; (quae contraria 
ex ipsa natura refutatoria dialogi eminent, saepe pro 
juniore quodam et animosiore Platone partes adversus 
Socratem agente vel Glaucone vel alio disputante). 

Jure apud Platonem legumlator se profitetur verioris 
et pulchrioris tragaediae cogitationem! agere, nec ferre 
posse tragicos poetas contraria institulis dicentes. Atqui 

ut ex arte vivendi omnes ceterae pendent eique inservire 
debent, ita majoris momenti sunt res verae et quasi 
vivae quam fictae fabulae ; imitatio per se ipsam inanis 
lusus est; intelleetu creare id quod per se vivat, 1d est 
civitatem, ac melius fiat, exemplar divinum optimi in- 
tuendo, praestantioris opificis est. Atqui etiam natura 
rerum quae quoque ex comparatione civitatis dehinc ut 
ab Intellectu rectore aedificata ac gubernata! concipitur, 
simulacris sui potior est; quibus effatis nulla aesthetica 
non assentitur vel tacito, ut compertis et perspicuis. 
Sane mirificum potest videri nostrae aetatis hominibus 
qui tam facile, ut sibi videntur, affectus quo imbuti 
fuerint dum poemata in theatro spectarent, tum deponant 
quum seria negotia eis gerenda sint, — quod tantum 
valere ad docendum sive bonum sive malum omne genus 
musicae Plato ratus fuerit. Atqui aetate nostra tum 
musica et ceterarum artium oblectamenta non adiri 
possunt ab omnibus, tum forsitan post longum tractum 

temporum eo perventum est ut aliquo solido absque jam 
musicae ope mores niterentur ; quod solidum exstruere 
Plato plane intendit, et inchoando promeruit. Ponamus 
porro (sicuti supra de fabulis mythologicis dictum est) 
Platonem cum hominibus puerorum similibus (si modo 
nos jure possimus pro adultis haberi) rem habuisse, cum 
hominibus qui fabulas pro re vera acciperent, pronis ad 
efficiendum quidquid vidissent, aut animo concepissent, 
vel eis injectum fuisset. Et quid magis proni ad reprae- 
sentandum gestis fuissent quam sermones, quam 
numeros, modos et figuras (oyua:a) quae non possunt 
quin sermonem quemdam et gestum et affectum et quod-- 
dam cogitatum exprimant. Sed simul nos quoque admo- 
net Plato quae sit vera musicae natura, in eum locum 
nos detrudendo ut nobis aestimandum sit utrum musi- 
cam malimus tantum rem subsecivam et desidiosis qui- 
buspiam oblectamentum esse, an rem magni momenti 
et plurimum ad mores privatos et publicos pertinentem 
sicut nostra aetate etiam Russovius! ac Tolstoyus? pro- 
fessi sunt. Átqui si Platonis aetate, moribus (quod poe- 
tarum praeceptis inniterentur), periculum inferri poterat 
a male temperata musica, nostra autem musica, quum 
nonnisi per longum deverticulum ad politicam ac mora- 
lem artem et ad publicum bonum se referat, saepe pau- 
lum abest quin oblita sit communis illius honestarum 
artium finis, à quo sejuncta lusus tantum inanis Sit. 
Necnon simul salutariter nos meminisse Plato cogit, 
necesse esse ut animus viri boni non sit multiplex et 

turbae similis, sed simplex et unus, quum hoc significet 
non modo (sicuti in Republica) civem, id est vere virum, 
totum debere esse in munere civili (ex sensu paene com- 
muniter illa aetate vigenti) in eumdem modum ac in 
civitate omnia, leges, artes, musica, cultus in unum con- 
veniant, sed etiam hunc ejus animi statum significet qui 
eadem amet et laudet nec secum discors sit. 

Sed hoc sane multo magis mirificum hominibus nos- 
trae aetatis videbitur quod Plato rationem musicae rec- 
tae et artium bene temperatarum posse et debere immo- 
tam stare censuerit, ut eo ipso respublica et leges quo- 
que a novitatum studio defendantur. Nam nostra aetas 
tum de musica et artibus in hac sententia est : eas non 
vivere et vigere posse nisi! perpetuo renoventur, imo e 
studio novitatum omne earum incrementum pendere, — 
tum raro eidem placet tam perfectum reipublicae statum 
quo non melior concipi queat inveniri posse, ita ut ea 
potius mobilitatis cujusdam et indagationis melioris ac 
melioris quam perennis stationis fautrix sit. Sed si atten- 
dimus ad rem, fatendum est non in minorem difficul- 
latem incurrere sententiam recentiorum qui una conti- 
nuum artium et humanarum rerum progressum ad opti- 
mum fieri ponant, et fore ut terminus hic (optimum) e quo 
omnis progressus pendeat unquam postremo in tempore 
praestetur negent, — quam antiquorum sententiam ex 
qua id periculum tantum sit ne fiat ex optimo illo statu, 
quem adipisci pote sit, descensus. 

Porro ad Platonis sentenliam si redeamus, intellige- 
mus eam tum reliqua ejus doctrina firmari, tum con- 
sentaneam esse cum tempestate illa in qua Plato vixerit, 
tum etiam, sicut alias illius sententias supra exploratas, 

aliquid in omne teinpus verum continere, ut exspectari 
possit a philosopho ad id quod in quaque re aeternum 
sit se vertente. | 

Huic tempestati in qua Plato vixit proximus est novus 
rerum ordo. Porro praecipue Athenis, qui sapiunt 
una perfectum illud reipublicae genus quod civitas est 
et in Graecia effloruit, ut solum et optimum amplectun- 
tur, et, vanum ac noxium quodcumque civitatis cujus- 
quam incrementum putantes quum ei ad summum 
opum perductae in tanto deterius necessario labendum 
fuerit, hoc ipso (non sine quadam grata pristini decoris 
memoria) eum summum opum et artium florem vigen- 
tem incusant ut intemperantiam quamdam et mortiferum 
tumorem corporis supra modum et extra fines natura 
addictos turgescentis. Et quidem Platonem diximus 
Periclem illu incrementi civitatis fautorem et cum 
Phidia etiam criminis dissipationis participem modo lau- 
dibus extollere, modo vituperare, ad summam tamen 
pluris ducere quam sequentes duces civitatis; et non ita 
longo tractu temporis continentur et humilis iste Athe- 
niensium habitus vitam in pusillis et minutis archonte 
Eubulo degentium, et suprema illa expergefactio, 
Demosthene auctore, urbis quae olim Graeciae caput 
fuerat. His temporibus, in Athenis demissis, Plato suam 
nec augescentem nec decrescentem civitatem fovebat, 
quae assimulari haud immerito collegio cuidam posset. 
— Atqui tune Syracusis, in Thessalia, et multo feli- 
cius in Macedonia quosdam tyrannos aliud et prolatius 
quam civitas esset reipublicae genus instaurare ten- 
tavisse sane pervulgatum erat. Sed a monarchiae ra- 
tione, etiam in Legibus, id tantum Plato mutuatur quod 

bona instituta illa quae proponat (aut similia) ut per se, 
semel invecta, mansura, sperat posse importari ab uno 
ingenuo viro qui summam in republica potestatem habe- 
ret et cum sapienti legum conditore quodam consentiret. 
Nec /Egyptum quoque ignorat, grande corpus multum 
civitatis dissimile, imo laudat. Nihilominus rempubli- 
cam aliquam nonnisi sub specie urbis cujusdam cum suo 
suburbio concipit, neque agrum suum in latas provincias 
continuantis, sed more apum examinantis. Id vero igno- 
rare videtur, nec quidem novisse poterat, civitates et 
imperia tanto magis durare quanto majora et latiora sint, 
dum in hoc culmen quod adepta sint per debitos gradus 
evecta fuerint et increverint, et dum ille modus et illa 
forma reipublicae quam repraesentent, in anteacto cursu 
humanarum rerum, continuo et lento incremento, me- 
liora melioribus contexendo e parvo initio ipsa etiam se 
sustulerint. Ergo stabilitatem et diuturnitatem suae civi- 
tati se comparare confidit operam dando ne plures ex una 
(iat, finem et modos suos et numerum quemdam exce- 
dendo. Prorsus civitatem illam, veluti quoddam animal 
intellectu praeditum, sui quasi consciam eo quod quisque 
civium ceterorum quemque noverit, familiares habeat et 
cum ipsis saepissime de publico bono colloqui possit, — 
magis unam et secum consentientem eoque stabiliorem 
reddere aggreditur modo communitate parentum et libe- 
rorum atque una vinculo vere fraterno inter cives insti- 
tuto, modo, in Legibus, conviviis et ludis communiter 
actis, partim etiam eam civitatem ab aliis populis segre- 
gando et a novitatibus defendendo. Adde quoque (ut 
antea dictum est) quod, ex sententia Platonis, nec intra 
fines illos et modum et numerum certum quemdam con- 

tineri urbs poterit, nec una manere, si praeter neces- 
saria pauca officia et artes, summa civium in plurium 
artificiorum redundantium opera dispertietur et disper- 
getur. 

Atqui forsitan, non tantum respectu rerum aetatis in 
qua Plato vixit, reipublicae species haec recta haberi 
debet; ita ut aliquid ex ea vel nostra aetas haurire pos- 
sit; quum quidem recentes respublicae saepe languore 
extremorum artuum (toto spiritu et sanguine in medium 
recedente et redundante), laborent, et cum sua ratione 
commoda ea quae e natura antiquae civitatis sint com- 
ponere non satis evaluerint. Recta in aeternum reipubli- 
cae ratio in civilate manet, civitate repraesentatur ut 
vim et vitam trahente e consensu hominum de communi 
bono ipsorum colloquentium, atque ita pro lege et rege 
habente, sicuti ipsa philosophandi ratio Platonica ad- 
stricte cum Politica conjuncta, sermonem, Aóyoy !. — 
Cum talibus de politica placitis vide ut conveniant ea 
quae Plato de artibus et praecipue de scriptis et littera- 
tura senserit, de litteratura, dico, ut vivam memoriam 
mentis hebetante, ut 1n locum sermonis hominum inter 
se viva voce disserentium quamdam orationem quasi 
mortuam et inermem inducente. Videtur Plato vim 
agendi animi se ipsam sustinentem, se ipsam pascentein, 
integram, solutam velle tueri et puram ab omnibus istis 
adminiculis ex artibus vel e quibuslibet mediis petitis, 
intra quae polius consenescit. Etiam leges, adminicula 

illa civitatis et morum, non per se valere concedit, 
sed tantum quatenus e consilio quodam summam institu- 
torum complectente ducuntur ac pendent; et sane mutan- 
dae erunt ubi jam non cum hoc consilio convenient. 
'"Aygágo:; legibus scriptas leges et totam civitatem niti 
vult, ita ut ejus civitas praeter quod illustrat et reprae- 
sentat quaedam maxime conspicua politicae scientiae 
instituta, cum omni aetate conveniat, aeternum aliquid 
et in omnem tractum peracti et futuri temporis verum 
retinens scilicet purum exemplar rectae reipublicae, 
quum ea inter virtutem et perfectionem privatorum cum 
felicitate conjunctam, quo proposito non dignius civitate 
exstat et sine quibus nulla urbs stare possit, — et uni- 
versae civitatis virtutem alienae ab injuria, apud ceteras 
in honore, neque detrimento aliarum intumescentis, 
consistat. 


9, — Cum natura civitatis quae nec augescat nec 
decrescat, simplex et una semper, eoque ipso stabilis 
fiat, connexa est ratio illa imusicae immota et semper 
eadem : Immota videlicet et semper eadem est quatenus 
musica ethica quaedam est et recta ratio ejus (6p0ocvc) 
non e voluptate ducitur. Nonne enim vidiinus Platonem 
puriore tantum hac parte artium vel scientiarum quae 
cum scientia rerum aeternarum cognala sit niti, dum se 
tollat ad contemplationem ejus quod revera existat et 
optimum sit? Vide ut in astronomia musicae germana 
tà &y tà cüpavQ mouíAgata! parvi faeiat, figuris ea assi- 


mulans. quibus aliquis geometriae peritus veluti exemplo 

uteretur ad quamdam mathematicorum veritatem perci- 
piendam, imo etiam quod in ea tantum ad noctes et dies 
et annos el tempora anni et uno verbo ad vitam huma- 
nam pertineat, parvi aestimet; atque ut xow(Aceg illas 
quae intellectu tantum percipi possint et numerorum 
&uavouag! velit menti civium semper obversari et oc- 
cursare et in curiarum ordine ac numero, et in ra- 
tione nummorum, mensurarum, ponderum a legibus 
instituta et ceteris rebus hujuscemodi. Recordemur ut 
Leonardus de Vincio, meditando quemadmodum lumi- 
nibus bene temperatis aliquam picturam collustraret ad 
similitudinem rerum ipsarum, et quemadmodum lumina 
effingeret quae a fonte quodam luminis in quavis parte 
et certo spatio collocato profluere viderentur, — deduc- 
tus sit ad exquirendum quonam modo computari possit 
quanto spatio fons ille luminis sol a terrestribus distet ; 
— aut etiam dum in pontibus vel aggeribus exstruen- 
dis occupatus esset, hocce deprehenderit : fluviorum 
undas talem cursum tenere ut flumen modo dextram 
modo sinistram ripam feriat. Ex hoc exemplo ducto ab 
artifice quodam circa imitationem rerum versante et ad 
scientiam rerum ipsarum se extollente, polest concipi 
quomodo Plato musicam et ceteras artes quarum supe- 
riorem tantum partem spectet, in caelestem quamdam 
mathematicam evexerit et receperit cum ethica quidem 
cognatam quia ambae ad numerum et modum pertineant, 
— dum sese fingit ad priorem statum exoletam musicam 
reducentem. Quum id quod purum sit, quod universum, 
quod vere aeternum, in ratione et usu artium sicuti in 

natura pulchri, spectet et in luce ponat, non mirum est 
8i facile tales concipiat artes et talem musicam in quibus 
nil movere multo melius sit quia nullo modo in melius 
mutari possint. Contrahit sese musica omnis in scien- 
tiam rerum aeternarum atque ita non jam libidini novi- 
tatum et voluptatum mobilitati obnoxia fit. 

Nec tamen ex eo quod Plato ad scientiam rerum 
aeternarum progrediens, usitatam rationem artium quasi 
praeterire et proculcare in quibusdam locis videtur, 
placita illa ab aestheticis aliena sunt. Merito puram 
quamdam et rationem artium et naturam pulchri a vul- 
gatis sejungit. Forsitan enim pulchrum purum ideoque 
vere pulchrum conspiceret is qui in se recreare posset 
mollem et sincerum animum, teneros et sinceros affec- 
tus et sensus pueri cui colores, soni natura placent non- 
nisi puri et integri, vultus et species ingenua et festiva, 
atque.in sermonibus et modis sógquía!. Àdeo nos con- 
suevimus pro pulchro amplecti mixtum aliquid contra- 
riorum colorum, sonorum, affectuum vicissim sensum 
moventium, et obliti sumus ordinis et numeri et conci- 
nentiae quibus animus nondum deliciis dissolutus neque 
deformitatis consuetudine studiosus pascitur. 

Item haud immerito Plato nobis videbitur artium et 
musicae rationem velle potius immotam manere quam 
perpetuis mutationibus affici, — si animadvertemus om- 
nem cujusque artis rationem et praecipue publicarum 
caerimoniarum et solemnium (in quae quidem artium et 
musicae apparatum Plato jure contrahit), ut perlongum 
tempus elaboratam, antiquitate niti et tanto plus ad 

recte permovendos animos valere quanto altius radices 
in profundum anteacti temporis egerit. Omne musicae 
genus multo majore parte sui idem stat quam immuta- 
tur. Imo quum tamen fit per aevum ut sensim et invitis 
etiam poetis immutetur, ad puram et priorem rationem 
reverti nulla intermissione quaerit nec rationem consilio 
vertit nisi redintegrando se, nedum imperitorum obsequio, 
originis et. primi slatus et normae et finium postremo 
oblitum fiat. Ex eo colligi porro potest Platonem hoc 
placito quod nunc dispicimus in luce collocavisse natu- 
ram illius rei quae judicium peritorum vocetur, impensae 
libidini novitatum et voluptatum obsistentis, — ut immo- 
tis institutis, et cognitione verae naturae musicae nec- 
non politicae ac ethicae innixae !. 


10. — In summa omnia fere instituta aestheticorum 
inventa et enuntiata fuisse a Platone comperimus et. 
magnam partem philosophiae ejus his constare, imo 
his inniti. Eadem musicae ac disciplinae et educationis 
conditio est. Ambabus in civitate partes et locum et 
existendi causam tribuit, fere principem sane; neenon 
simul utramque ad veram naturam revocat. Arles enim 
et disciplinae in politicam artem se conferunt et poli- 
tica ipsa Platonica tota se vertit in quamdam disci- 
plinam liberalis ludi speciem habentem, vel in ludum 


1 Ut a Platone novitatum amantes, ita ac fere consimili ratione, 
aetate nostra aliquando a peritis vel a virtutis magistris scriptores 
carpuntur, ut qui tantum mores et personas a consuetudine et lege et 
vera natura discurrentes depingant non sine periculo mutationis in 
pejus morum disciplinarumque vigentium. 

6* 


— 90 — 
quemdam universam musicam conjunctam cum optima 
disciplina morum complectentem. Eo igitur ipso una 
exemplar quo non perfectius concipi potest verae educa- 
. tionis et verae musicae et verae civitatis Plato constituit 

4. Pulchrum per se: ut pulchrum secundum naturam ac pul- 
chrum secundum animum componuntur apud liberalem 
hominem, vel philosophum, vel custodem aut principem 
Civitatis; dialectica.................llsseees eese 
5. Id quod in natura pulcliri ad sensus pertinet: physica; 
homo duplex..................eeeeeeeeeeee eene 
6. Natura humana eo ipso pulchra quo pura et integra; 
musica ac politica. Legumlator ut medicus civitatum 
et connubiorum praeses................ eese. 
7. Conclusio; pulcliruüm ut humanum aliquid, non a vero et 
justo sejunctum ... ...........leeeeeeeeeeee enne 

Pans II : ARTES. 

Brevisrepetitio......... cesses s 

1. Homo et naturae res.............sleseseeeeereeeennes 
2. Artes ut oblectamenta otii, et luxuria; litterae........... 
3. Imitatio........llssllllueeeeeeeeee De e em hh ss 
4. Fabulae et mendacium ..................eeesseeeeeeeee 
5. Architectura ac hujusmodi artes, et de pulchro quodam 
quasi éy ot40et; Artium verus finis...............L.. 

6. Musica vel summa artium et de vere pulchro............ 
7. Immota ratio musicae et legum et relligionum.......... 
8 Interpretatio et disputatio; civitas quae nec crescat nec 
decrescat........ eR este e mese hh hte 

9. Transitus a musica ad scientias; pura quaedam ratio pul- 
chri et artium..........eleeeeeeeeeeeeeeeee ente 

10. Institutio et musica totae se in politicam conferunt..... 

